Vi fejrer FSC® Ugen 2018 | CSR.dk\nVi fejrer FSC® Ugen 2018\nI uge 12 (d. 19.-25. marts), sætter vi traditionen tro, sammen med danske NGO’er, virksomheder og organisationer, fokus på FSC-mærket og vigtigheden af at passe på verdens skove.\nFSC ugen sætter spot på FSC-mærket, og hvordan man kan gøre en forskel for verdens skove, ved at vælge FSC når man køber træ- eller papirprodukter.\nI FSC ugen 2018 deltager 24 NGO’er, virksomheder og organisationer herunder blandt andet WWF Verdens naturfonden, Søstrene Grene, Verdens Skove, Horn, Red orangutangen, FDB Møbler og STARK, som alle sætter fokus på skovene og netop deres engagement i FSC.\nGør en forskel med FSC\n”Verdens skove er under pres, men udviklingen kan vendes, hvis vi alle hjælper til. FSC-mærket er verdens mest ambitiøse mærke til bæredygtig skov og en sikkerhed for, at træet stammer fra bæredygtige skove, hvor natur og dyreliv beskyttes og hvor der tages hånd om indfødte, lokalbefolkninger og de mennesker som arbejder i skovene. Ved at vælge FSC-mærkede træ- og papirprodukter kan alle være med til at gøre en forskel for verdens skove, og hjælpe med at sikre at der er skov til fremtidige generationer,” udtaler Loa Dalgaard Worm, sekretariatsleder i FSC Danmark.\nIgen i år sætter vores engagerede samarbejdspartnere skovene på dagsordenen, og forbrugerne vil derfor støde på FSC-mærket lidt oftere end normalt. I årets FSC uge deltager 24 NGO’er, virksomheder og organisationer, som alle på forskellig vis, vil bidrage til at synliggøre FSC-mærket i butikker, aviser og på de sociale medier.\nFind mere information på FSC Ugens hjemmeside: www.fscugen.dk


Preben Kaas' Vænge 1, 2. 219, Frederiksberg | DinGeo.dk – DinGeo.dk\nPreben Kaas' Vænge 1, 2. 219\nPreben Kaas' Vænge 1, 2. 219, 2000 Frederiksberg\nEjendommen på Preben Kaas' Vænge 1, 2. 219 i Frederiksberg er opført i 2009 og indeholder 1 værelser, et køkken og et badeværelse fordelt på 42 m2.\nLuftfoto af Preben Kaas' Vænge 1, 2. 219, 2000 Frederiksberg fra foråret 2018. Matriklen er markeret med den grønne polygon og adressens koordinater (55.6841°N, 12.5022°E) er den lille grønne cirkel.\nKøb en detaljeret rapport om Preben Kaas' Vænge 1, 2. 219, 2000 Frederiksberg og dens opland, så du er klædt på til bolighandlen for kun 399,-.\nSundhed — Preben Kaas' Vænge 1, 2. 219, 2000 Frederiksberg\nPreben Kaas' Vænge 1, 2. 219, 2000 Frederiksberg er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nPreben Kaas' Vænge 1, 2. 219, 2000 Frederiksberg ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Preben Kaas' Vænge 1, 2. 219, 2000 Frederiksberg er Moræneler (Se Geologi og Geoteknik), der frigiver Radon og dermed øger risiko for Radon i boligen.\nEjendommen Preben Kaas' Vænge 1, 2. 219, 2000 Frederiksberg er opført i 2009 (Se Boligoplysninger) og sandsynligvis radonsikret mod undergrunden. Ejendommen er nemlig opført efter bygningsreglementet i 1998 stillede krav om, at nybyggeri skal radonsikres.\nPreben Kaas' Vænge 1, 2. 219, 2000 Frederiksberg er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Preben Kaas' Vænge 1, 2. 219, 2000 Frederiksberg.\nDer er ingen registreret jordforurening på ejendommen Preben Kaas' Vænge 1, 2. 219, 2000 Frederiksberg.\nKortet ovenfor viser jordforureningerne i området omkring matriklen 8r-Frederiksberg, der hører til Preben Kaas' Vænge 1, 2. 219, 2000 Frederiksberg (matriklen er markeret med med grøn). De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Preben Kaas' Vænge 1, 2. 219, 2000 Frederiksberg. Tryk på knappen og en PDF-fil vil blive dannet via Danmarks Miljøportal.\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Preben Kaas' Vænge 1, 2. 219, 2000 Frederiksberg bør du kontakte den ansvarlige myndighed hos Region Hovedstaden\nDer er middelhøj luftforurening på Preben Kaas' Vænge 1, 2. 219, 2000 Frederiksberg.\nDer er ikke registreret trafikstøj på adressen Preben Kaas' Vænge 1, 2. 219, 2000 Frederiksberg\n- Se støjkort på Preben Kaas' Vænge 1, 2. 219, 2000 Frederiksberg -\nKortet viser trafikstøj i området omkring Preben Kaas' Vænge 1, 2. 219, 2000 Frederiksberg. - Åbn stort kort\nNedenstående tabel viser trafikstøj i 1.5 meters højde på Preben Kaas' Vænge 1, 2. 219, 2000 Frederiksberg om dagen:\nMed et opførselsesår i 2009 er Ejendommen på Preben Kaas' Vænge 1, 2. 219, 2000 Frederiksberg ikke udsat i forhold til PCB forurening.\nPreben Kaas' Vænge 1, 2. 219, 2000 Frederiksberg er bygget efter 1986, og der er derfor ikke anvendt PCB i byggematerialerne.\nDrikkevand på adressen Preben Kaas' Vænge 1, 2. 219, 2000 Frederiksberg har hårdhed: over 30. Det betyder at vandet er klassificeret som særdeles hårdt og det hårdeste (mest kalkholdige) vand man finder i Danmark. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Preben Kaas' Vænge 1, 2. 219, 2000 Frederiksberg\nDer kan være risiko for oversvømmelse ved kraftig regn og/eller regulære skybrud på adressen Preben Kaas' Vænge 1, 2. 219, 2000 Frederiksberg.\nPreben Kaas' Vænge 1, 2. 219, 2000 Frederiksberg ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisikoen for oversvømmelse ved skybrud afhænger i høj grad af en boligs placering i terrænet. Kortet ovenfor viser lavninger (markeret med blå) udregnet fra Danmarks Højdemodel. Sorte trekanter er nedløbsriste. Matriklen der hører til Preben Kaas' Vænge 1, 2. 219, 2000 Frederiksberg er markeret med med grøn. De Blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Preben Kaas' Vænge 1, 2. 219, 2000 Frederiksberg er 50 procent. Det betyder, at ca. 50 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en lav hydraulisk ledningsevne på < 50 mm/dag i området omkring Preben Kaas' Vænge 1, 2. 219, 2000 Frederiksberg. Selv i ubebyggede områder vil regnvand derfor blive på overfladen og kun meget langsomt trænge ned i jorden.\nPreben Kaas' Vænge 1, 2. 219, 2000 Frederiksberg ligger i et område hvor grundvand kan udgøre et problem*.\nPreben Kaas' Vænge 1, 2. 219, 2000 Frederiksberg er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Preben Kaas' Vænge 1, 2. 219, 2000 Frederiksberg. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nPreben Kaas' Vænge 1, 2. 219, 2000 Frederiksberg ligger i en højde på 12.5 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 700 cm over det nuværende gennemsnitlige havniveau. Push-pin markøren angiver adressen Preben Kaas' Vænge 1, 2. 219, 2000 Frederiksberg. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Preben Kaas' Vænge 1, 2. 219, 2000 Frederiksberg\nNedenfor er vist de vigtigste BBR informationer om Preben Kaas' Vænge 1, 2. 219, 2000 Frederiksberg.\n✓Generelle BBR informationer om Preben Kaas' Vænge 1, 2. 219, 2000 Frederiksberg\n✓BBR materialer og installationer for Preben Kaas' Vænge 1, 2. 219, 2000 Frederiksberg\n✓BBR arealer for Preben Kaas' Vænge 1, 2. 219, 2000 Frederiksberg (Bygning nr. 1)\nVi kunne ikke finde energimærke på Preben Kaas' Vænge 1, 2. 219, 2000 Frederiksberg. Det kan skyldes at ejendommen ikke endnu er energimærket, eller, at det tidligere energimærke ikke længere er gyldigt.\nPreben Kaas' Vænge 1, 2. 219, 2000 Frederiksberg modtager fjernvarme fra Frederiksberg Fjernvarme A/S\nLokalområdet — Preben Kaas' Vænge 1, 2. 219, 2000 Frederiksberg\nBeboerne i området omkring Preben Kaas' Vænge 1, 2. 219, 2000 Frederiksberg er af typen Kollegier\nSidst opdateret 25 oktober, 2018.\nPreben Kaas' Vænge 1, 2. 219 hører til afstemningsområdet 11. Kreds, Lindevang hvor der er 10.090 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Preben Kaas' Vænge 1, 2. 219, 2000 Frederiksberg at være lav.\nI perioden fra første kvartal 2016 og frem til og med andet kvartal 2018 er der anmeldt 164 indbrud i et område på en kvadratkilometer omkring Preben Kaas' Vænge 1, 2. 219. Indenfor 1km2-kvadratcellen er der 6862 adresser. Omregnet betyder det at der i perioden årligt har været hvad der svarer til 9.56 indbrud per 1000 adresser. Det giver en estimeret indbrudsrisiko på 0.96 pct.\nPreben Kaas' Vænge 1, 2. 219 hører under skoledistriktet Lindevangskolen. I skoledistriktet er der én folkeskole, nemlig Lindevangskolen.\nDer er gode bredbåndsmuligheder på Preben Kaas' Vænge 1, 2. 219, 2000 Frederiksberg.\nSe fibernet dækningsgrad omkring Preben Kaas' Vænge 1, 2. 219\nDer er god 4G mobildækning på Preben Kaas' Vænge 1, 2. 219 med vejledende downloadhastighed op til 50 - 100 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Preben Kaas' Vænge 1, 2. 219 er dækningen for de tre netværk:\nSe 4G-dækningskort på Preben Kaas' Vænge 1, 2. 219\nAnbefalet bredbånd på Preben Kaas' Vænge 1, 2. 219\nBaseret på pris, hastighed, popularitet og kundetilfredshed anbefaler vi Fastspeed 1000/100 Mbit/s (Kabel TV-stik) » på Preben Kaas' Vænge 1, 2. 219.\nFind andre tilbud og meget mere information om internet, og mobildækning på Preben Kaas' Vænge 1, 2. 219, 2000 Frederiksberg her.\nAnbefalet Mobilt Bredbånd på Preben Kaas' Vænge 1, 2. 219\nBaseret på pris, hastighed, popularitet og kundetilfredshed anbefaler vi CBB (Mobilt bredbånd) 75 GB + Trådløs » på Preben Kaas' Vænge 1, 2. 219.\nJordarten under Preben Kaas' Vænge 1, 2. 219, 2000 Frederiksberg er Moræneler.\nBestil en detaljeret undergrundsrapport for Preben Kaas' Vænge 1, 2. 219, 2000 Frederiksberg. Rapporten er udarbejdet af den rådgivende ingeniørvirksomhed Geo, der er Danmarks førende eksperter inden for jord og vand. Normalpris: 799,-\nGeologiske boringer i nærheden af Preben Kaas' Vænge 1, 2. 219\nTabellen nedenfor lister de 10 nærmeste boringer sorteret efter afstand fra Preben Kaas' Vænge 1, 2. 219.\nHvor langt er der fra Preben Kaas' Vænge 1, 2. 219\nDu overvåger alllerede Preben Kaas' Vænge 1, 2. 219, 2000 Frederiksberg.


Meget i Brixtofte-sagen talte for, at alle ansvarlige burde have inddraget en reform af kommunalforfatningen i forbindelse med kommunalreformen. I stedet er kommunerne er på vej til at få et fåmandsvælde med stærke borgmestre og direktører i spidsen\nBrixtofte vil i Højesteret\nDet oplyser Brixtoftes advokat. Allerede dagen efter at Østre Landsret kendte Peter Brixtofte skyldig i groft mandatsvig, besluttede den tidligere borgmester at forsøge at få sagen indbragt for Højesteret...\nPind til egen ligkiste\nKorruptionsbeskyldninger bringer skændsel. Men over hvem? Mange kandidater er udpeget\nDet er så synd for Riskær\nKlaus Riskær er blevet symbolet på de frie og vidunderlige markedskræfter. Han er nu dømt tre gange for tre forskellige forbrydelser i to lande og er en slags trans-europæisk bedrager. Men det kommer i anden række, for han er og bliver en mediedarling


Det 4-stjernede Die Port Van Cleve Hotel tilbyder nem adgang til barer, restauranter og underholdningssteder i Amsterdam. Hotellet åbnede i 1870, og tilbyder indkvartering i en 6-etagers bygning, som er designet i gotisk arkitektur.\nDette hotel ligger i centrum af Amsterdam, kun 1,6km fra House of Bols Cocktail & Genever Experience, Nationalmuseum og Hollandsche Schouwburg. 1km fra centrum af Amsterdam med historiske bygninger, kirker og museer lige i nærheden.\nHotellet byder på en central beliggenhed tæt ved parker og en privat park.\nDer er 122 moderne værelser, som har moderne faciliteter, såsom trådløst internet, satellit-tv, værdiboks til bærbar pc, telefon med direkte opkaldslinje og et skrivebord. Det har også privat badeværelser med en bruser, et badekar og badekåber.\nRestauranten "grand-cafe - Brasserie Maximiliaan" serverer autentiske retter. Caféen har gin, te og spiritus, som kan nydes i en varm atmosfære.\nDet tager dig 20 minutters gåtur til Weesperplein metrostationen. 15km fra Amsterdam Schiphol lufthavn.\nDenne grandiøse ejendom omfatter banketfaciliteter, et mødelokale og en kopimaskine.\nSerra Park 2* Hotel Aldeia Banzae 3* Hotel Porto Bay Rio Internacional 4* Hotel Tryp Almussafes 3* Hotel Mahogany Upland Feriested Tirta Ening Agung 3* Hotel Treebo Cartier 3* Hotel 7 Days Nanjing Confucius Temple No.2 Branch Kro Rheinfall 3* Hotel Grand Kempinski 5* Hotel Best Western Strasbourg 3* Hotel Jade Manotel 3* Hotel Windsor 3* Hotel Fasano 5* Hotel Ifa Buenaventura 3* Hotel Benalmadena Palace 4* Hotel Neptuno 4* Hotel Nusa Dua Beach & Spa 5* Hotel Riosol 3* Hotel Four Points By Sheraton Singapore, Riverview 4* Hotel Radisson Blu 4* Hotel St. Joseph 3* Hotel Am Rothenbaum 3* Hotel Hafen 4* Hotel Royal Victoria 3* Hotel Pyramisa & Casino 5* Hotel


Butikker advarer: Mundbind sidder fast i tolden - politiken.dk\nMyndighedernes sagsbehandling kan blokere butikskæders mulighed for at få tilstrækkelige leverancer af mundbind, hvis politikerne indfører krav om ansigtsmasker i den kollektive trafik over hele landet.\nI Aarhus deler borgmester Jacob Bundsgaard (S) mundbind til rejsende i den kollektive transport .Foto: Marie Ravn\nI Aarhus deler borgmester Jacob Bundsgaard (S) mundbind til rejsende i den kollektive transport .Foto: Marie Ravn Foto: Marie Ravn/Marie Ravn\nØkonomi 14. aug. 2020 kl. 18.25\nButikskæder som Salling Group, Rema1000 og Normal melder om store problemer med at få frigivet værnemidler som mundbind og handsker i Kastrup Lufthavn.\nDet er angiveligt Lægemiddelstyrelsen godkendelsesprocedurer, der trækker ud, og derfor har butikkernes brancheorganisation Dansk Erhverv nu rejst sagen over for de relevante myndigheder i forsøget på at få værnemidlerne hurtigere gennem tolden.\nDet fremgår af en mail fra Dansk Erhverv til Den Nationale Operative Stab; en mail som ved en fejl er blevet sendt til Politiken.


Abell Coaching & Udvikling Stine Abell bosiddende 2000 Frederiksberg | profil på Coach.dk\nBehandlerkollektivet Holger Danskes Vej 3 A-B\nHos mig får du en nærværende coach som med de rigtige spørgsmål kan hjælpe dig til nye indsigter og udvikling. Jeg tager afsæt i positiv psykologi og NLP i min coaching.\nEt stærkt værktøj er VIA styrke-testen, et system som klassificerer og rangordner 24 specifikke menneskelige styrker. Kender du dine top styrker og kan du sætte dem i spil - også på nye måder, har du enestående muligheder for at blive mere selvsikker, øge dit selvværd og mindske stress. Se mere på min hjemmeside abellcoaching.dk\nÆRLIG&AUTENTISK - HÅB&OPTIMISME - VEDHOLDENDE&GRUNDIG\nDet er mine top tre styrker. Dem har jeg brugt rigtig meget igennem hele mit liv. Både professionelt og privat. Jeg har igennem årene suget til mig på uddannelses- og udviklingshylderne - og brænder for at give videre, hjælpe til udvikling.\nJeg arbejder både 1:1 med coaching og mentoring, i teams - og med udviklingsopgaver i virksomheder. Enten alene eller med mine professionelle samarbejdspartnere.\nJeg er uddannet HR Coach, udviklingskonsulent og NLP træner fra NLP huset i Valby. Siden da har jeg udvidet min værktøjskasse via uddannelse i Positiv Psykologi og Metakognitiv stresscoaching. Jeg har arbejdet professionelt med coaching, udvikling og teambuilding siden 2007.\nTil større udviklingsopgaver har jeg flere professionelle samarbejdspartnere for at kunne levere den bedste løsning på den enkelte opgave.


Tips: Find en verden af flotte fodboldtrøjer online - Hobbyhimlen\nHjemFritidTips: Find en verden af flotte fodboldtrøjer online\nTips: Find en verden af flotte fodboldtrøjer online\n7. februar 2022 Skribent Fritid 0\nDu kan sagtens spille fodbold på amatørniveau i en T-shirt, når du ikke er i tvivl om, hvilket hold du er på. Når det så er sagt, kommer du eller dit barn først i den helt rette stemning, når at de generiske trøjer erstattes af flotte fodboldtrøjer. På nettet kan du finde fodboldtrøjer til børn og voksne, hvis designs du kender fra VM og europamesterskaber – men hvad har du rent funktionelt at vælge fra?\nÆrmer eller ej i din slidstærke fodboldtrøje af polyester?\nHvis der er køligt ude, er det rart at kunne træne i en fodboldtrøje med lange ærmer, og sådan én er ligesom kortærmede trøjer let at finde. Hvad materialet gælder, så taler vi her tit og ofte 100 % polyester. Det giver strækbare og slidstærke trøjer, der kan holde til de ture gennem mudderet, som der kan virke som en selvfølge ved træning i vådt terræn. Så en fodboldtrøje kan have lang levetid.\nUdebane-, hjemmebane- eller målmandstrøje?\nLeder du efter fodboldtrøjer, kan du let finde landsholdstrøjer som dem, der er blevet brugt til de seneste internationale turneringer. Men hvor der er mange udebanetrøjer og nogle målmandstrøjer at vælge fra, skal du heller ikke lede længe for at finde hjemmebanetrøjer, hvor Dannebrogs kraftige røde farve dominerer. Så du har faktisk flere trøjer at vælge fra, hvad angår danske landsholdstrøjer.\nHusk den rette pasform, når du finder fodboldtrøjer\nHvilken pasform ønsker du dig af din fodboldtrøje? Tit vil regular fit eller slim fit være at foretrække inden for fodboldtrøjer og anden sportsbeklædning. Dels da for løst tøj kan virke forstyrrende under kampen. Husk derfor at være obs på, hvilken pasform du får, når du køber en fodboldtrøje enten til dit barn eller til dig selv online. For den bedste fodboldtrøje er både flot, funktionel og komfortabel.\nDisse typer værktøj bør enhver gør det selv-person eje


Zombie Nonne Kostume Medium - tjek prisen her\nHjem / Butik / Apparel & Accessories > Costumes & Accessories > Costumes / Zombie Nonne Kostume Medium\nVarenummer (SKU): 10944 Kategori: Apparel & Accessories > Costumes & Accessories > Costumes\nZombie Nonne Kostume Medium Produktfakta\nHurtig levering: Bestil Zombie Nonne Kostume Medium inden kl. 15 så sendes den samme dag\nYderligere beskrivelse og flere billeder af Zombie Nonne Kostume Medium her:\nZombie Nonne Kostume Medium: den gode gaveidé\nZombie Nonne Kostume Medium kan være den bedste løsning på den klassiske hvad skal jeg give i gave udfordringen. Apparel & Accessories > Costumes & Accessories > Costumes er nok en af de bedst sælgende kategorier i shoppen. CoolStuff.dk kendes af rigtig mange som det bedste sted at købe gadgets. Varen leveres med luksuriøse 90 dages returret. Har du som mange andre næsten opgivet at finde den perfekte gave, kan du spille det sikre kort og fylde kurven med Zombie Nonne Kostume Medium, gaven vil sprede glæde og smil i selskabet. Så alle lige er med: denne gadget kan sagtens gives som svendegave. Gadgets er en kategori, som nogle vil mene er useriøst, og det kan gøre at der er nogen, der kan synes, at det er mærkeligt at give dem som gave. Men tænk ikke på det, det er ikke nogen grund til at afholde dig fra at gå lidt mod strømmen og købe en gadget som gave, da mange gavemodtagere synes det er meget sjovere at få gadgets end f.eks. en vase.\nZombie Nonne Kostume Medium med 90 dages returret\nZombie Nonne Kostume Medium er en af de mest populære varer her på shoppen i den altid eftertragtede varekategori Apparel & Accessories > Costumes & Accessories > Costumes. Det er ret godt at du får hele 90 dages returret der giver dig en god sikkerhed, hvis du alligevel ikke skal bruge din vare. Det overrasker ikke nogen, at der er mange der køber Zombie Nonne Kostume Medium i den kendte webshop CoolStuff.dk, som ofte har gode tilbud og sørger for du sparer gode penge. Hos webshoppens store udvalg går mange på jagt efter deres mål, som jo fx kan være denne vare. Ved at købe dine varer i en webshop er varerne billigere- og det kan lade sig gøre fordi shoppen sparer husleje til en almindelig butik.\nDu skal have i tankerne, når du handler online, giver de dig lidt bedre rettigheder, fordi webshops er underlagt en lovgivning, de skal følge. Loven siger, du har ret til at returnere dine varer indenfor 14 dage. efter du har købt dine varer, og du kan finde webshops der giver mere og nogle giver endda et helt års returret. Når webshops har hele deres varekatalog liggende online, kan du se hele udvalget, og det bevirker, at du med få klik kan finde det bedste tilbud, blandt de mange udbydere af varer, der findes online. Din sammenligning kan du rent faktisk lave så snart du lige har fem minutter, og sidder ved computeren eller med din telefon. Den helt stort fordel ved købe produkterne online er at slippe for, at du ikke kan bære alle din varer på én gang og skal gå flere gange frem og tilbage til bilen. Et fragtfirma som f.eks. Postnord eller GLS sender varerne til din adresse, hvis du ikke har valgt at få dem sendt hen til dit arbejde, så vælg det, der passer bedst til dig. Hvor mange gange har du stået i kø i en butik – det er slut nu, når du handler online køer er en saga blot, her er det direkte til kassen og betale med det samme, så slip for de sædvanlige forkerte valg af kø – man vælger altid den langsomste.\nMange leder efter den billigste Zombie Nonne Kostume Medium på nettet, og de ender med at finde tilbud her: Gå til shop]\n50 reviews for Zombie Nonne Kostume Medium


European Commission - PRESS RELEASES - Press release - De vigtigste afgørelser på traktatbrudsområdet (januar)\nOther available languages: EN FR DE ES NL IT SV PT FI EL ET HU LV PL SK SL BG\nDe vigtigste afgørelser på traktatbrudsområdet (januar)\nEuropa-Kommissionen har i forbindelse med sin månedlige pakke af afgørelser i forbindelse med traktatbrudssager anlagt retssag mod de medlemsstater, der ikke har opfyldt deres forpligtelser i henhold til EU-retten. Disse afgørelser, der dækker mange sektorer, har til formål at sikre en korrekt anvendelse af EU-retten til fordel for borgerne og erhvervslivet. Kommissionen har i dag truffet 171 afgørelser, herunder 24 begrundede udtalelser og 10 sagsanlæg ved Den Europæiske Unions Domstol, hvoraf 7 omfatter bødestraf. Nedenfor gives et resumé af de vigtigste afgørelser.\nDet indre energimarked: Kommissionen anlægger sag mod BULGARIEN, ESTLAND og DET FORENEDE KONGERIGE ved Domstolen for manglende fuld gennemførelse i national lovgivning af EU-reglerne\nEuropa-Kommissionen vil anlægge sag mod Bulgarien, Estland og Det Forende Kongerige ved Den Europæiske Unions Domstol for manglende fuld gennemførelse af EU-reglerne vedrørende det indre energimarked. Hidtil har Bulgarien, Estland og Det Forenede Kongerige kun delvis gennemført el‑ og gasdirektiverne i deres nationale lovgivning. Direktiverne skulle være gennemført i medlemsstaternes nationale lovgivning senest den 3. marts 2011. Hvad angår Bulgarien, foreslår Kommissionen daglige tvangsbøder på 8 448 EUR for hvert delvist gennemført direktiv. Hvad angår Estland, foreslår Kommissionen daglige tvangsbøder på 5 068.80 EUR for den delvise gennemførelse af el-direktivet og 4 224 EUR for den delvise gennemførelse af gasdirektivet. Hvad angår Det Forenede Kongerige, anmoder Kommissionen Domstolen om at idømme landet daglige tvangsbøder på 148 177.92 EUR for hvert af de delvist gennemførte direktiver. I forslagene til bødestraffenes størrelse er der taget hensyn overtrædelsens varighed og grovhed. Hvis Domstolen fastslår, at der er sket overtrædelse, skal de daglige tvangsbøder betales fra datoen for Domstolens dom, indtil EU-retten er fuldt gennemført. Domstolen vil træffe afgørelse om de daglige tvangsbøders endelige størrelse.\n(Yderligere oplysninger: IP/13/42 – M. Holzner - Tlf. +32 229 6 01 96 – Mobiltlf. +32 498 98 22 80)\nDen digitale dagsorden: Kommissionen anmoder Domstolen om at idømme PORTUGAL bødestraf for at have udelukket virksomheder fra at levere forsyningspligtydelser\nEuropa-Kommissionen har anmodet Den Europæiske Unions Domstol om at idømme Portugal bødestraf, fordi landet ikke har overholdt Domstolens dom fra 2010, i henhold til hvilken det skulle følge de EU-retlige regler på telekommunikationsområdet i forbindelse med levering af forsyningspligtydelser i Portugal. Kommissionen har fremsat forslag om et fast beløb i bøde på 5 277.30 EUR pr. dag i tidsrummet mellem dommen fra 2010 og Domstolens eventuelle anden dom.\nKommissionens afgørelse i dag om at anlægge sag mod Portugal med henblik på idømmelse af bødestraf følger efter Kommissionens tidligere afgørelse fra marts 2012 (IP/12/287) om at indbringe sagen for domstolen. Kommissionen har taget hensyn til de fremskridt, de portugisiske myndigheder har gjort siden da, bl.a. gennem offentliggørelse af indkaldelser af bud, og har derfor foreslået et nedsat fast beløb.\n(Yderligere oplysninger: IP/13/44 – R. Heath – Tlf. +32 2 296 17 16 – Mobiltlf. +32 460 75 02 21)\nKonkurrencebegrænsning: Kommissionen anlægger sag mod BULGARIEN ved Domstolen for tildeling af tilladelser til jordbaseret digital tv-spredning\nEuropa-Kommissionen har besluttet at anlægge sag mod Bulgarien ved Den Europæiske Unions Domstol for tildeling af tilladelser til jordbaseret digital tv-spredning. Kommissionen har konstateret, at den procedure, Bulgarien har fulgt, var baseret på uforholdsmæssigt restriktive tildelingsbetingelser, hvilket førte til udelukkelsen af potentielle ansøgere. Dette skader konkurrencen på det fremtidige bulgarske marked for jordbaseret digitalt fjernsynsinfrastruktur og er i strid med gældende EU-direktiver om elektronisk kommunikation.\n(Yderligere oplysninger: IP/13/46 – A. Colombani – Tlf. +32 2 297 45 13 – Mobiltlf. +32 460 75 20 63)\nLigestilling: Europa-Kommissionen anlægger sag mod NEDERLANDENE ved Domstolen\nEuropa-Kommissionen har i dag besluttet at anlægge sag mod Nederlandene ved Den Europæiske Unions Domstol for ikke på tilstrækkelig vis at have beskyttet de rettigheder, arbejdstagere, der har barsels‑, adoptions‑ eller forældreorlov, har i forbindelse med deres tilbagevenden til arbejdet. I henhold til EU's direktiv om ligestilling har arbejdstagere, der kommer tilbage efter barsels‑, adoptions‑ eller forældreorlov, ret til at vende tilbage til det samme eller et tilsvarende arbejde. I de EU-retlige bestemmelser specificeres det også, at arbejdstagerne skal nyde godt af enhver forbedring i arbejdsvilkårene, som de ville have været berettiget til under deres fravær. I henhold til EU-direktivet kræves det, at disse arbejdstagerrettigheder udtrykkeligt beskyttes i den nationale lovgivning. På nuværende tidspunkt indeholder nederlandsk lovgivning ingen specifikke og udtrykkelige bestemmelser, der sikrer arbejdstagernes rettigheder, når de vender tilbage efter barsels‑, adoptions‑ eller forældreorlov. Dette skaber tvivl om omfanget af beskyttelsen af disse rettigheder i nederlandsk lovgivning, og gør det svært for borgerne at kende og håndhæve deres rettigheder.\n(Yderligere oplysninger: IP/13/45 – M. Andreeva - Tlf. +32 2 299 13 82- Mobiltlf. +32 498 99 13 82)\nMiljø: Kommissionen anlægger sag mod POLEN for nitrat‑ og vandforurening\nEuropa-Kommissionen vil anlægge sag mod Polen ved Den Europæiske Unions Domstol for ikke at have sikret, at problemet med vandforurening med nitrater blev løst på effektiv vis. EU har strenge regler for forurening med nitrater, og selv om kravene har fundet anvendelse i Polen siden 2004, er der blevet gjort for lidt. Polen har endnu ikke udpeget et tilstrækkeligt antal områder, der er sårbare over for nitratforurening, og landet har ikke vedtaget foranstaltninger til effektivt at bekæmpe nitratforureningen i disse områder. Kommissionen vil på miljøkommissær Janez Potočniks anbefaling indbringe sagen for Den Europæiske Unions Domstol.\n(Yderligere oplysninger: IP/13/48 – J. Hennon - Tlf. +32 2 295 35 93 – Mobiltlf. +32 498 95 35 93)\nMiljø: en ny retlig strategi for forbedring af luftkvaliteten i medlemsstaterne\nLuftkvaliteten er dårlig i mange EU-medlemsstater, selv om regeringerne har pligt til at sikre borgerne en god luftkvalitet. Situationen er så alvorlig, at Kommissionen på nuværende tidspunkt er ved at træffe foranstaltninger mod 17 medlemsstater, hvor der vedvarende er konstateret en dårlig luftkvalitet. Som en del af en ny strategi er Bulgarien, Letland og Slovenien i dag blevet anmodet om hurtigt at tage fat på problemet, som hvert år dræber flere borgere, end der dør i trafikken.\n(Yderligere oplysninger: IP/13/47 – J. Hennon - Tlf. +32 2 295 35 93 – Mobiltlf. +32 498 95 35 93)\nVejtransport: Kommissionen anmoder ØSTRIG, FINLAND og DET FORENEDE KONGERIGE om at vedtage foranstaltninger til indførelse af periodisk teknisk kontrol\nEuropa-Kommissionen har anmodet Østrig, Finland og Det Forenede Kongerige om i national lovgivning at gennemføre de krav, der er fastsat i direktivet om teknisk kontrol med motorkøretøjer og påhængskøretøjer dertil (direktiv 2010/48/EU). Ved vedtagelsen af disse foranstaltninger er det vigtigt at tage hensyn til al teknologisk udvikling i forbindelse med komponenter til motorkøretøjer og påhængskøretøjer for derved i højere grad at gøre det muligt at kontrollere køretøjets sikkerhed under test. Alle tre medlemsstater fremsendte ikke de nødvendige oplysninger til Kommissionen inden fristen den 31. januar 2011. De undlod også at træffe foranstaltninger efter modtagelsen af åbningsskrivelser. Kommissionen sender dem derfor begrundede udtalelser (anden fase i EU's traktatbrudsprocedure) og giver dem to måneder til at svare. Hvis Kommissionen ikke modtager et tilfredsstillende svar, kan den anlægge sag mod dem ved Den Europæiske Unions Domstol.\n(Yderligere oplysninger: H. Kearns - Tlf. +32 2 298 76 38 – Mobiltlf. +32 498 98 76 38)\nEnergieffektivitet i bygninger – Kommissionen anmoder BULGARIEN, GRÆKENLAND, ITALIEN og PORTUGAL om at vedtage nationale foranstaltninger vedrørende energieffektivitet i bygninger\nKommissionen har i dag sendt begrundede udtalelser til Bulgarien, Grækenland, Italien og Portugal, hvori den anmoder dem om at meddele den deres gennemførelsesforanstaltninger til direktivet om bygningers energimæssige ydeevne. Direktiv 2010/31/EU skulle være gennemført i national lovgivning senest den 9. juli 2012. I henhold til dette direktiv skal medlemsstaterne fastsætte mindstekrav til energimæssig ydeevne og anvende dem på nye og eksisterende bygninger, sikre udstedelsen af energiattester og kræve regelmæssigt eftersyn af varme‑ og klimaanlæg. Derudover kræves det i direktivet, at medlemsstaterne sikrer, at alle nye bygninger i 2021 er såkaldte "næsten energineutrale bygninger". Hvis de fire medlemsstater ikke opfylder deres retlige forpligtelser inden for to måneder, kan Kommissionen beslutte at anlægge sag mod dem ved Domstolen. Yderligere oplysninger:\n(Yderligere oplysninger: M. Holzner - Tlf. +32 2 296 01 96 – Mobiltlf. +32 498 98 22 80)\nMiljø: Kommissionen anmoder UNGARN og NEDERLANDENE om at overholde EU-retten vedrørende vandforsyning\nEuropa-Kommissionen har anmodet Ungarn og Nederlandene om bringe deres lovgivning vedrørende vandforsyning i overensstemmelse med EU-retten. Dette indgår som en del af en generel foranstaltning, der vedrører adskillige medlemsstater. I henhold til vandrammedirektivet skal medlemsstaterne prissætte vand på en sådan måde, at de miljømæssige og ressourcerelaterede omkostninger herved er medregnet, og at det giver tilskyndelse til at anvende vandressourcerne effektivt. Dækning af omkostningerne ved forsyningspligtydelser udgør et vigtigt redskab til at nå det overordnede mål for direktivet, nemlig vandets økologiske og kemiske tilstand, og at tage fat på det menneskeskabte pres på vores vandressourcer. Medlemsstaterne kan undlade at anvende princippet om dækning af udgifterne, hvis visse betingelser er opfyldt, men de kan ikke principielt undlade at anvende princippet. Ungarn og Nederlandene undlader på nuværende tidspunkt at dække omkostningerne til opmagasineringer af vand med henblik på sejlads og beskyttelse af floder, og Ungarn dækker ikke omkostningerne ved grundvand, som erhvervslivet udvinder til eget brug. Kommissionen sender derfor begge medlemsstater begrundede udtalelser (anden fase i EU's traktatbrudsprocedure) og giver dem to måneder til at svare.\n(Yderligere oplysninger: J. Hennon – Tlf. +32 2 295 35 93 – Mobiltlf. +32 498 95 35 93)\nVedvarende energi: Kommissionen sender begrundede udtalelser til LETLAND og NEDERLANDENE\nEuropa-Kommissionen har i dag sendt begrundede udtalelser til Letland og Nederlandene, fordi de har undladt at informere Kommissionen om den fulde gennemførelse i national lovgivning af direktivet om vedvarende energi. Medlemsstaterne skulle have gennemført direktivet om vedvarende energi (direktiv 2009/28/EF) senest den 5. december 2010. Letland og Nederlandene har imidlertid undladt at give Kommissionen meddelelse om alle de nødvendige gennemførelsesforanstaltninger for fuldt ud at gennemføre direktivet i deres nationale lovgivning. Hvis de to medlemsstater ikke opfylder deres retlige forpligtelser inden for to måneder, kan Kommissionen beslutte at anlægge sag mod dem ved Domstolen. Disse to begrundede udtalelser supplerer 13 lignende procedurer vedrørende Østrig, Bulgarien, Cypern, Tjekkiet, Finland, Frankrig, Ungarn, Grækenland, Irland, Luxembourg, Malta, Polen og Slovenien. Yderligere oplysninger:\nOffentlige indkøb: Kommissionen anmoder ØSTRIG om at anvende EU-reglerne\nEuropa-Kommissionen har i dag anmodet Østrig om at fastsætte bestemmelser om et hurtigt og effektivt klagesystem og sikre, at principperne om ikke-diskriminering og gennemsigtighed respekteres i forbindelse med et offentligt indkøb, der vedrørte levering af varer til østrigske ministerier. Østrig har overtrådt princippet om effektive klageprocedurer, der er fastsat i direktiv 1989/665/EØF som ændret ved direktiv 2007/66/EF, navnlig ved at fortsætte proceduren i forbindelse med disse offentlige indkøb, selv om den kompetente klageinstans havde erklæret nogle af specifikationerne i udbudsmaterialet for diskriminerende og dermed ugyldige. Dette var også i strid med princippet om gennemsigtighed i direktiv 2004/18/EF om samordning af fremgangsmåderne ved indgåelse af offentlige kontrakter. Kommissionens anmodning har form af en begrundet udtalelse, der er en del af EU’s traktatbrudsprocedure. Hvis Østrig ikke inden to måneder giver Kommissionen meddelelse om foranstaltninger, der skal bringe overtrædelsen af EU-retten til ophør, kan Kommissionen beslutte at anlægge sag mod Østrig ved Den Europæiske Unions Domstol.\n(Yderligere oplysninger: S. De Rynck - Tlf. +32 2 296 34 21 – Mobiltlf. +32 498 98 39 69)\nVejtransport: Kommissionen anmoder ØSTRIG om at vedtage foranstaltninger vedrørende syn ved vejsiden af erhvervskøretøjer\nEuropa-Kommissionen har anmodet Østrig om at gennemføre kravene om syn ved vejsiden af erhvervskøretøjer (direktiv 2010/47/EU) i sin nationale lovgivning. Disse bestemmelser er vigtige for at tage hensyn til den teknologiske udvikling i forbindelse med afprøvning af bremser og luftforurening og derved for at øge sikkerheden på vejene og miljøbeskyttelsen. Østrig overholdt ikke fristen (1. januar 2012) for at give Kommissionen meddelelse om de nødvendige foranstaltninger. Landet undlod også at træffe foranstaltninger efter modtagelsen af en åbningsskrivelse. Kommissionen sender derfor Østrig en begrundet udtalelse (anden fase i EU's traktatbrudsprocedure) og giver det to måneder til at svare. Hvis Kommissionen ikke modtager et tilfredsstillende svar, kan den anlægge sag mod Østrig ved Den Europæiske Unions Domstol.\nMiljø: Kommissionen anmoder BULGARIEN om at overholde emissionslofterne for svovldioxid, nitrogenoxid og støv fra industrien\nEuropa-Kommissionen er bekymret over, at Bulgarien ikke allerede overholder emissionslofterne for svovldioxid, nitrogendioxid og støv fra industrianlæg. I henhold til tiltrædelsestraktaten har disse emissionslofter fundet anvendelse siden 2008, men hidtil er de ikke blevet respekteret i nogen af de år, hvor der er foretaget målinger heraf, og prognoserne for 2012 viser, at Bulgarien igen ikke vil respektere emissionslofterne for nitrogenoxid og støv. Kommissionen konkluderer, at den fortsatte mangel på strukturelle foranstaltninger for at overholde emissionslofterne viser, at dette vedvarende mønster med at overtræde EU-retten sandsynligvis vil fortsætte, og den sender derfor en begrundet udtalelse (anden fase i EU's traktatbrudsprocedure) og giver Bulgarien to måneder til at svare. Hvis Kommissionen ikke modtager et tilfredsstillende svar, kan den anlægge sag mod Bulgarien ved Den Europæiske Unions Domstol.\nBeskatning: Kommissionen anmoder DANMARK om at ændre sine exitbeskatningsregler\nEuropa-Kommissionen har formelt anmodet Danmark om at ændre de regler, der medfører anvendelse af exitbeskatning af aktier, der ejes af fysiske personer, når de forlader landet. Når en fysisk person forlader Danmark og tager bopæl i en anden medlemsstat, beregnes og beskattes den fortjeneste, vedkommende opnår på sin aktiebeholdning. Denne skat opkræves af den pågældende, enten når aktierne i vedkommendes aktiebeholdning sælges, eller når den pågældende får udbytte eller andre typer indtægter fra disse aktier. Europa-Kommissionen finder, at de danske skatteregler går længere end, hvad der er nødvendigt for at forhindre skatteunddragelse, og at de er i strid med princippet om fri bevægelighed for mennesker og kapital, som er fastsat i traktaterne. Som følge heraf anmodes Danmark om at ændre sin lovgivning inden to måneder for at bringe den i overensstemmelse med EU-retten. Hvis det ikke sker, kan Europa-Kommissionen anlægge sag mod Danmark ved Den Europæiske Unions Domstol.\n(Yderligere oplysninger: E. Traynor - Tlf. +32 2 292 15 48 – Mobiltlf. +32 498 98 38 71)\nMiljø: Kommissionen anmoder SPANIEN om at bringe orden i sine affaldsdepoter\nI henhold til EU-retten skal medlemsstaterne sikre, at affaldsdepoter, der var givet tilladelse til, eller som allerede var i drift, da direktivet om affaldsdepoter blev gennemført, ikke fortsatte med at være i drift efter juli 2009, medmindre de overholdt direktivet. Ifølge Kommissionen var en række affaldsdepoter i Spanien stadig i drift efter fristen i 2009, hvilket er en overtrædelse af direktivet, og den sendte derfor en åbningsskrivelse til Spanien. Efter at Kommissionen har vurderet Spaniens svar, har den konkluderet, at selv om der er sket fremskridt, er der stadig visse affaldsdepoter, der ikke er blevet lukket eller bragt i overensstemmelse med direktivet. Kommissionen sender derfor Spanien en begrundet udtalelse (anden fase i EU's traktatbrudsprocedure) og giver landet to måneder til at svare.\nFri bevægelighed for varer: Kommissionen anmoder FRANKRIG om at fjerne handelshindringer for ambulancer\nEuropa-Kommissionen har anmodet Frankrig om at ændre de nuværende regler for procedurerne for registrering og ibrugtagning af eksisterende typer ambulancer – dem, der blev godkendt før 29. oktober 2012 som værende i overensstemmelse med den europæiske harmoniserede standard EN 1789 – da de franske regler indebærer, at ambulancer, der allerede er registreret i andre medlemsstater, ikke automatisk kan anvendes i Frankrig. I henhold til de gældende regler pålægger Frankrig ambulancer, der i andre medlemsstater allerede er registreret til transport og behandling af patienter, supplerende kontrol og attesteringskrav uden at tage hensyn til, at denne kontrol allerede er udført, og at de andre medlemsstater allerede har udstedt en EN 1789-attest til ambulancerne. Frankrig nægter at give tilladelse til brug af disse ambulancer til transport af patienter. Det forhold, at der ikke i andre medlemsstater findes tilsvarende krav som de særlige franske test, og at disse test kun kan udføres af ét fransk testcenter, betyder, at princippet om gensidig anerkendelse ikke respekteres, og at den frie bevægelighed for ambulancer inden for EU hindres. Frankrigs supplerende krav er i strid med EU's regler for det indre marked, fordi de gør ibrugtagningen af importerede ambulancer i Frankrig sværere og dyrere (det koster 35 000 EUR at teste hvert køretøj i Frankrig). De supplerende krav er desuden i strid med hovedformålet med standarden, nemlig at fastsætte fælles krav til testmetoder for ambulancer og deres ydeevne. Kommissionen har derfor anmodet Frankrig om at ændre sin lovgivning for at overholde de harmoniserede standarder, der er aftalt på EU-plan, og derved tillade den frie bevægelighed for varer på det indre marked (de nuværende franske regler: dekret af 10. februar 2009 og "Guide d'application GA 64-022"). Kommissionens anmodning har form af en begrundet udtalelse, der er en del af EU’s traktatbrudsprocedure. Hvis Frankrig ikke inden to måneder giver Kommissionen meddelelse om, hvilke foranstaltninger landet har taget for fuldt ud at opfylde sine forpligtelser, kan Kommissionen beslutte at anlægge sag mod Frankrig ved Den Europæiske Unions Domstol.\n(Yderligere oplysninger: C. Corazza - Tlf. +32 2 295 17 52 – Mobiltlf. +32 498 99 28 62)\nMiljø: Kommissionen anmoder FINLAND om at bringe sin nationale lovgivning i overensstemmelse med kravene i direktivet om mineaffald\nEuropa-Kommissionen har anmodet Finland om at bringe sin nationale lovgivning i overensstemmelse med direktivet om mineaffald, som har til formål at forebygge og i videst muligt omfang begrænse skadevirkningerne af forvaltning af affald fra udvindingsindustrien på menneskers sundhed og miljøet, navnlig vand, luft, jord, fauna og flora. Finland skulle have gennemført direktivet om mineaffald i sin nationale lovgivning senest den 1. maj 2008. Kommissionen sendte en åbningsskrivelse til Finland i juni 2012. Da Finland stadig ikke har vedtaget hensigtsmæssige regler, sender Kommissionen landet en begrundet udtalelse (anden fase i traktatbrudsproceduren) og giver Finland to måneder til at svare. Sker det ikke, kan Kommissionen anlægge sag mod Finland ved EU-Domstolen.\nArbejdsret Kommissionen anmoder ITALIEN om fuldt ud at anvende direktivet om tidsbegrænset ansættelse\nEuropa-Kommissionen har anmodet Italien om fuldt ud at anvende Rådets direktiv om tidsbegrænset ansættelse (direktiv 1999/70/EF), i henhold til hvilket medlemsstaterne skal iværksætte den rammeaftale, der er indgået mellem organisationer på EU-plan, som repræsenterer fagforeninger og arbejdstagere, og hvori de generelle principper og minimumskrav, der skal gælde for tidsbegrænset ansættelse, fastsættes. Direktivet indeholder et absolut krav om, at personer med tidsbegrænset ansættelse skal indgå ved beregningen af den grænse, der er afgørende for, hvorvidt der i henhold til nationale bestemmelser oprettes organer til repræsentation af arbejdstagerne. De relevante italienske regler er i strid med direktivets krav, fordi der heri kun tages hensyn til tidsbegrænset beskæftigelse af mere end ni måneders varighed med henblik på beregningen. Det betyder, at arbejdstagere med tidsbegrænsede kontrakter af mindre end ni måneders varighed ikke medregnes, når det vurderes, om en virksomhed er stor nok til, at der skal oprettes organer til repræsentation af arbejdstagerne. Anmodningen har form af en begrundet udtalelse, hvilket er en del af EU's traktatbrudsprocedure. Italien har nu to måneder til at give Kommissionen meddelelse om de foranstaltninger, landet har truffet for fuldt ud at gennemføre direktivet i national lovgivning. I modsat fald kan Kommissionen beslutte at anlægge sag mod Italien ved Den Europæiske Unions Domstol.\n(Yderligere oplysninger: J. Todd - Tlf. +32 2 299 41 07 – Mobiltlf. +32 498 99 41 07)\nFolkesundhed: POLEN anmodes om at fuldføre gennemførelsen af EU-retten om humane væv og celler i sin nationale lovgivning\nHumane væv og celler såsom benmarv, sener, ægceller og hornhinder anvendes i sundhedspleje til behandling af mennesker for forskellige sygdomme. Transplantationen af væv og celler indebærer potentielle risici for overførsel af sygdomme, og der er derfor i EU-retten fastsat bestemmelser for at sikre kvaliteten og sikkerheden i forbindelse hermed, samtidig med at det overlades til medlemsstaterne i deres nationale lovgivning at fastsætte bestemmelser om, hvordan sådanne væv og celler kan bruges. EU-reglerne er vigtige for at sikre, at EU-borgerne i hele Den Europæiske Union behandles med væv og celler, der er omfattet af regler for sikkerheden. Polens gennemførelse af reglerne i det relevante direktiv i sin nationale lovgivning er ufuldstændig. Landet anvender ikke reglerne om kvalitet og sikkerhed på tre kategorier af væv og celler, som er omfattet af EU-retten, nemlig kønsceller, væv fra fostre og føtalt væv. De polske myndigheder har to måneder fra fremsendelsen af denne anmodning til at træffe de nødvendige foranstaltninger for at overholde EU-retten og give Kommissionen meddelelse om de vedtagne foranstaltninger. Undlader de polske myndigheder at gøre det inden fristens udløb, kan Kommissionen beslutte at anlægge sag mod Polen ved Den Europæiske Unions Domstol.\n(Yderligere oplysninger: F. Vincent - Tlf. +32 2 298 71 66 – Mobiltlf. +32 498 98 71 66)\nBeskatning: Kommissionen opfordrer POLEN til at ændre sine momssatser for medicinsk udstyr og farmaceutiske produkter\nEuropa-Kommissionen har formelt anmodet Polen om at ændre sin lovgivning, som tillader en nedsat momssats for medicinsk udstyr og farmaceutiske produkter, der går ud over, hvad der er tilladt i henhold til EU-retten. I henhold til EU's momsdirektiv kan medlemsstaterne anvende en nedsat momssats på medicinsk udstyr, hjælpemidler og andre apparater, hvis to betingelser er opfyldt, nemlig at de "normalt anvendes til at mindske eller behandle handicap", og at de "udelukkende er til handicappedes personlige brug". Hvad angår farmaceutiske produkter, tillader momsdirektivet, at der anvendes nedsatte satser i forbindelse med sundhedspleje, sygdomsforebyggelse og medicinsk og veterinærmedicinsk behandling. Polen går ud over direktivets anvendelsesområde ved at tillade nedsatte momssatser på medicinsk udstyr til almindelig brug og til visse ikke-medicinske farmaceutiske produkter såsom desinficerede midler og spaprodukter. Polen anmodes derfor om at tilpasse anvendelsesområdet for den nedsatte momssats til det, der er tilladt i henhold til EU-retten. Kommissionens anmodning har form af en begrundet udtalelse (anden fase i EU's traktatbrudsprocedure). Hvis Kommissionen ikke modtager et tilfredsstillende svar inden to måneder, kan den anlægge sag mod Polen ved Den Europæiske Unions Domstol.\nMiljø: Kommissionen anmoder PORTUGAL om at bringe sine love om adgang til miljøoplysninger i overensstemmelse med EU-reglerne\nEuropa-Kommissionen er bekymret over, at Portugals love om adgang til oplysninger om miljømæssige virkninger ikke overholder EU-reglerne. I henhold til EU-retten skal medlemsstaterne sikre, at der stilles praktiske oplysninger til rådighed om adgang til klage og domstolsprøvelse i forbindelse med vurderingen af visse projekters og planers miljømæssige virkninger. Det har til formål at gøre det muligt for offentligheden effektivt at deltage i sådanne procedurer. Kommissionen har efter vurderingen af den portugisiske lovgivning på området konkluderet, at den ikke indeholder nogen henvisning til pligten til at stille praktiske oplysninger til rådighed. Selv om Portugal tidligere har modtaget en åbningsskrivelse, er portugisisk lovgivning ikke blevet ændret. Kommissionen sender derfor Portugal en begrundet udtalelse (anden fase i EU's traktatbrudsprocedure) og giver landet to måneder til at svare.\nLuftfart: Kommissionen anmoder PORTUGAL om at garantere slotkoordinatorens funktionelle og finansielle uafhængighed\nEuropa-Kommissionen har anmodet Portugal om inden to måneder at give meddelelse om de nødvendige foranstaltninger, landet har truffet for at overholde EU's fælles regler for tildeling af slots i lufthavne. Kommissionen ønsker garantier for slotkoordinatorens funktionelle og finansielle uafhængighed. Slotkoordinatoren er ansvarlig for tildelingen af start‑ og landingsslots på en ikke-diskriminerende, neutral og gennemsigtig måde, hvilket er en af hovedsøjlerne i et system, der tillader fair konkurrence. Kommissionen undersøger sagen på eget initiativ. Der er ikke indkommet klager over, hvordan slotkoordinatoren fungerer.\nMiljø: Kommissionen anmoder SLOVAKIET om at ajourføre sin lovgivning om batterier\nEuropa-Kommissionen har anmodet Slovakiet om at bringe sin nationale lovgivning i overensstemmelse med batteridirektivet. Slovakiet skulle have gennemført direktivet i sin nationale lovgivning senest den 26. september 2008 Kommissionen sendte en åbningsskrivelse til Slovakiet i juni 2012. Da Slovakiet stadig ikke har vedtaget hensigtsmæssige regler, sender Kommissionen landet en begrundet udtalelse (anden fase i traktatbrudsproceduren) og giver Slovakiet to måneder til at svare. Sker det ikke, kan Kommissionen anlægge sag mod Slovakiet ved EU-Domstolen.


Ny formandspost i franchisekæden: YOUR AGE | Karina Boldsen\nI februar blev jeg valgt som ny bestyrelsesformand i YOUR AGE, og sammen med founder og ejer Rikke Thorsen skal jeg realisere, at YOUR AGE går fra at være en virksomhed med tre klinikker til en franchisekæde, med klinikker over hele landet.\nDet er en drøm for de fleste virksomheder at kunne vokse og skalere forretningen. Og med beslutningen om at etablere sig som franchisekæde bliver det nu også virkelighed for YOUR AGE, der laver kosmetiske behandlinger. YOUR AGE har skabt sig en stærk position med speciale i at skabe naturlige resultater, og med en utrolig stor flair for gode og langvarige relationer.\nYOUR AGE har eksisteret i to år og har på nuværende tidspunkt klinikker i Århus, Silkeborg og Herning.\nYOUR AGE etablerer franchisekæde og stifter arbejdende bestyrelse\nDet er ikke længere et tabu at få kosmetiske behandlinger, og det er bredt accepteret, at man ønsker at være en bedre version af sig selv. YOUR AGE har i løbet af ganske få år sikret sig en stærk position i Aarhus som partner og rådgiver inden for kosmetiske behandlinger, hvor de med et speciale i naturlige resultater, har mange tusinder behandlinger bag sig.\nDenne position gør at ejer af YOUR AGE Rikke Thorsen, har valgt at etablere en franchisekæde, der skal have klinikker over hele landet. Der er på nuværende tidspunkt klinikker i Århus, Silkeborg og Herning.\n”Vi vil rulle brandet ud i hele landet, og er der nogen der hører om vores planer og som er interesseret i at indgå et samarbejde, er vi naturligvis meget interesseret i at høre fra dem. Stærke partnerskaber giver stærke resultater”, lyder det fra Rikke Thorsen, der har mange års erfaring i branchen, og en helt særlig flair for at aflæse ansigter, og derud fra skræddersyr behandlinger til den enkelte, med hovedfokus på naturlige resultater, sikkerhed og ikke mindst som det allervigtigste sikre tilfredse kunder.\nBestyrelsesformand med erfaring i skalering\nBeslutningen om at ville etablere franchisekæde kommer samtidigt med, at Rikke Thorsen har indgået samarbejde om at etablere bestyrelse, hvor YOUR AGE har indgået samarbejde med Karina Boldsen, der træder ind som bestyrelsesformand.\nKarina Boldsen kommer med en solid erfaring bestyrelsesarbejde, og har en stærk position indenfor bl.a. skalering af virksomheder.\n”Jeg glæder mig meget til at YOUR AGE bliver etableret i bevidstheden hos langt flere danske kvinder og mænd i hele landet. Markedet er dér, ambitionerne er dér og vi har netop sat holdet til at kunne fokusere indsatsen for en solid skalering”, lyder det fra den nye bestyrelsesformand.\nYOUR AGE har brugt tiden op til lancering af franchisekæden på at få etableret en stærk visuel identitet, hjemmeside og social kommunikations platform til direkte dialog med kunder. Det betyder, at man som ny franchisetager, også træder ind i et koncept, der er klar til at servicere kunderne fra dag ét. Og rejsen begynder nu


Eksklusivt for dig: Læs et kapitel af bogen Bundfald | DenOffentlige.dk\nEksklusivt for dig: Læs et kapitel af bogen Bundfald\nBlogindlæg Gæster 13.05.16 0\nEksklusivt for DenOffentlige's læsere får du her kapitel 6 fra Lisbeth Zornig Andersens og Mikael Lindholms debutroman Bundfald.\n“Hvem betaler egentlig for alt dette her?” spurgte Malene.\nHun var kommet til mødet i Basen, lidt før det skulle begynde.\n“Velvillige bidragsydere,” sagde Connie med et hemmelighedsfuldt smil.\n“Det må koste kassen at drive,” sagde Malene.\n“Ja,” sagde Connie, nu alvorligt. “Det gør det også, men vi har venner med dybe lommer. Nogle af dem, der har været igennem det samme lort som vi, har klaret sig godt og tjent mange penge. Andre sidder i positioner, hvor de har adgang til fondsmidler og andet. De betinger sig anonymitet, men leverer gerne penge. Heldigvis.”\nMalene ville have spurgt, hvordan det hele begyndte, men blev afbrudt af Michael, der kom skridtende hen til dem med et opstemt udtryk i ansigtet.\n“Vundet i lotto?” spurgte Connie.\n“Meget bedre,” sagde Michael. “Det er rigtig spændende.\nHam Julies far, ikke –”\nConnie afbrød ham.\n“Det er den seneste sag, vi bliver briefede om om lidt,” sagde hun til Malene. Så vendte hun blikket tilbage til Michael: “Hvad er det, der ikke kan vente?” spurgte hun med venlig overbærenhed.\n“Oskar og Sigurd har haft en fest med hans computer, og det viser sig, at han sgu’ er medlem af en pædofiliring.”\n“Er du sikker?” spurgte Connie.\n“Helt sikker,” svarede Michael. “Der er masser af andet grimt, men dette her, det er godt. Vi har linket her.” Han viftede med en USB-nøgle. “Det hedder Paradise.”\n“Ret usmageligt,” sagde Malene.\n“Ja, men sådan noget hedder de alle. Vil I se?” spurgte Michael. Så vendte han om og gik hen til sit skrivebord. Connie og Malene fulgte efter. “Jeg har allerede installeret det. Det ligger i det dybe net,” sagde Michael.\nSkærmen var sort med to neutrale adgangsfelter. Han tastede to koder, og med det skiftede skærmbilledet. Der dukkede en side op med billeder af børn. Børn, der skreg. Børn, der græd. Børn, der blødte. Alt imens de var bundet til stole eller senge og blev slået med stokke, pisket, bidt, penetreret. På nogle var der dyr med. Det vendte sig i Malene. Pludselig gik det op for hende, at billederne i virkeligheden var videoer. Med et klik på knappen ville de kunne se og høre, hvad der foregik.\n“For helvede da også,” sagde Malene.\nConnie kastede et blik på hende. Malenes mund var en tynd streg. Øjnene var sorte. “Det er det sygeste lort, jeg nogensinde har set,” sagde Malene stille. “Troede, at jeg havde set en del.”\nMichael bladrede ned ad siden. Det fortsatte. Hvide børn. Brune børn. Sorte børn. Spædbørn. Præ-teenagere. “Tryk,” sagde Malene med en spids stemme. “Sikker?” spurgte Michael.\n“Ja. Jeg vil gerne se det.”\nMichael trykkede på play-knappen til en af videoerne. Et hjerteskærende skrig bragede ud af højttaleren. De andre i lokalet stoppede brat, hvad de var i gang med. Flere hastede hen til Michaels skærm. Videoen viste en omkring ti-årig pige, der var bundet til en stol. Hendes arme var bagbundet og benene bundet til stolebenene. Stolen var boltet til gulvet. Hun skreg. Lige lidt hjalp det. Michael stoppede videoen.\n“Én mere,” sagde Malene meget stille.\nMichael klikkede på et vilkårligt billede. Det var af en dreng, der var bundet baglæns til en stol. Måske ni år. Billedet blev levende, og de kunne høre hans lyse bedende stemme på et sprog, de ikke forstod. Men meningen kunne ingen være i tvivl om. Det var halvt gråd, halvt bøn. Så var der bevægelse ude i siden af billedet. Malene kunne se en schæferhund dukke op. De lod videoen køre, indtil drengen brød ud i et skingert hyl af smerte, der fik hårene til at rejse sig på Malene.\nMichael hamrede på stopknappen og rejste sig fra computeren så brat, at stolen væltede baglæns og ramte gulvet med et brag.\n“For satan og alle helvedes djævle. For satan da også.” Al hans kækhed fra før var forsvundet. Han var hvid i hovedet.\nMalene forstod ham. Dette var virkelige optagelser. Det var ikke fup og fidus med pornostjerner eller amatørteater fra soveværelset. Det var sadistisk mishandling af virkelige børn af perverse svin af voksne. Hun kunne slet ikke holde ud at tænke på, hvad billederne af spædbørnene ville udfolde, hvis de gav videoerne liv.\n“Hvordan kan noget menneske være så sygt?” spurgte Sigurd, der stod bagved. “Hvad fanden er det, der sker i hovederne på dem?”\nMalene var rasende. Hvad hun så, forvandlede sig til ren, hvid vrede i hendes hjerne. Hun så på Connie og sagde lavmælt: “Den slags mennesker skal udraderes. De har ikke ret til at leve.”\n“De skal i fængsel,” rettede Connie hende og følte en lille skuffelse. Hun var selv chokeret over, hvad hun så, men det var nok, at Bettina insisterede på at gå over stregen, uanset forbrydelsen. Hun havde håbet på, at Malene var mere moderat. Det var ikke til at bære, hvis hun havde taget fejl. “Vi skal have politiet til at spore alle medlemmer af denne ring. Vi sender dem, hvad de skal bruge.”\n“Der er mere,” sagde Michael. “Se her.” Han pegede på et felt i højre hjørne. Der stod ‘Super VIP’. Ingen forklaring på, hvad der var. “Vi kan ikke komme ind dér. Der var ingen koder på computeren til det.”\n“Sikkert næste niveau, som han ikke har adgang til, fordi det koster ekstra eller man skal levere noget materiale med høj værdi,” sagde Sigurd. “Sikkert særligt grove ting. Måske videoer, hvor børn dør, mens de bliver knaldet. Måske en mulighed for at købe børn. Bare mit gæt.”\nConnie følte pludselig en kvalme, der truede med at sende hendes morgenmad retur. Hvad var det, Bettina havde sagt? Noget med et spædbarn og en anden datter, der var forsvundet? I samme øjeblik så hun Bettina komme ind ad døren fra baglokalet.\n“Vi tager resten på mødet,” sagde Connie og forlod Michaels skrivebord med retning mod mødelokalet.\nTi minutter senere stod Bettina foroverlænet ved mødebordet med knytnæverne i bordet. ”Lort!” spyttede hun nærmest ud. “Vi har kvajet os.”\n“Rolig nu, Bettina,” sagde Connie. Også hun rejste sig og begyndte uroligt at gå frem og tilbage på gulvet med korte skridt. “Politiet er på sagen, og det er godt nok. Vi bliver nødt til at have tillid til, at de gør det rigtige. Og vi hjælper dem jo også.”\nBettina var rasende, især på sig selv, over at have overladt John til politiet, især efter de seneste oplysninger om hans kontakt til Paradis. “Vi kunne have fået livsvigtige oplysninger om Denise og barnet og hele dette her netværk,” sagde Bettina. “Nu skal vi håbe på, at strisserne finder ud af det. Hvor meget af din pensionsopsparing vil du satse på det?”\nMalene iagttog Bettina. Hun virkede skræmmende, når hun var vred – og alligevel var det hende, der blev sendt ud for at gøre nødstedte børn og voksne trygge. Der måtte være en blidere side ved hende. Den var bare ikke synlig nu. Hun spekulerede på, hvad Bettinas historie var. Malene havde kun fået brudstykker af den. Men rar var den helt sikkert ikke. Der var ufatteligt meget vrede i Bettina.\n“Politiet ved præcis det samme som os,” sagde Connie. “De har computeren, de har John, og Julie har talt med dem. Vi bliver nødt til at stole på dem. De er ikke alle idioter.” Hun ignorerede et foragteligt fnys fra Bettina. Og selvfølgelig havde Bettina ret et langt stykke hen ad vejen. Hvis politiet var effektive og lovgivningen anvendelig, så sad de jo heller ikke her i dag. Men Connie havde fra start sagt, at de måtte have det som mål at bruge det eksisterende retssystem så meget som muligt og hjælpe det på vej, hvor lovens øje var blindt.\n“Selvfølgelig vil de gøre, hvad de kan for at finde barnet og datteren. Og lige til den slags ting har de faktisk et bedre netværk, også internationalt, end vi har.” Og så tilføjede hun som en eftertanke: “Under alle omstændigheder har de John, så vi kan ikke gøre mere dér.”\nHun holdt en pause.\n“Hvordan med Julie?”\nBettina satte sig ned.\n“Jeg har talt med en socialrådgiver i Odsherred. En i netværket. Hun kommer i en plejefamilie, vi har godkendt, og jeg bliver tilknyttet som mentor. Det er fikset.”\nHun slap en kort, hård latter ud efter ordet ‘fikset’. Hvordan fikser man, hvad Julie har været igennem? Bettina slog blikket ned på sine hænder på bordet, som hun foldede sammen, som ville hun bede en bøn. “Rikke har været inde over. Pigen er fuldstændig ødelagt. Det svin fortjener ikke at trække vejret.”\n“Han kommer mange år i fængsel,” sagde Connie. “Du har sørget for, at politiet har beviser nok til at smide nøglerne væk.”\nAgnes blandede sig.\n“Gad vide, om der er en sammenhæng mellem Paradis, og hvad Pernilles far har gang i?”\nConnie nikkede, mest af alt glad for en mulighed for at skifte emne. “Godt spørgsmål. Der er mange forskellige pædofiliringe, men det kunne være den samme. Hvad siger vores overvågning af ham?” spurgte hun henvendt til Michael.\nMichael rømmede sig. “Stadig zero. Vi kan ikke finde noget som helst. Det er ret besynderligt. Jeg ved simpelthen ikke, hvordan han kommunikerer med sit netværk. Det hele er bare bla-bla-bla ligegyldigheder. Nærmest som om han ved, at han bliver overvåget.”\n“Kan han vide det?” spurgte Connie.\n“Nej,” sagde Michael. “Umuligt. Vi overvåger hans fastnet telefon, hans mobil, hans firmatelefon, hans hjemmecomputer, hans arbejdscomputer og hans bærbare, som han også går på nettet med. I tre dage har vi haft to fyre til at følge ham fysisk. Ingenting. Ikke noget, der afviger det mindste fra helt almindelige daglige rutiner.”\n“Måske er han stoppet,” sagde Connie, og fortrød med det samme. Det var for svagt. Hun skyndte sig i stedet at spørge Bettina: “Hvad med Pernille?”\n“Hun er sendt af sted,” sagde Bettina, men greb Connies åbning: “Sådan nogle som ham holder ikke bare op. De er syge i roen. De er afhængige af det lort. Som stiknarkomaner. Det er ikke noget, de bare lægger væk, og det er ikke noget, man kan helbrede dem for. De er født med syge lyster, og når de lever dem ud, så vil de have mere.” Bettina så olmt på Connie. “Der er et eller andet, der ikke fungerer med den overvågning. Hvis vi ikke kan få oplysninger ud af ham, så kan vi lige så godt nakke ham. Han har gjort præcis det samme ved Pernille, som den syge satan til John har gjort ved sine børn. Og formentlig barnebarn. Vi kan bare ikke bevise noget, og der er gået for lang tid siden med Pernille, til at politiet kan gøre noget ved hjælp af hendes vidneudsagn.”\nDer blev stille omkring bordet. Nu lå den der. For alle at forholde sig til. ‘Nakke ham’. Det var jo, hvad de havde kredset om længe nu, uden at lande den. Camilla brød ind med et mæglingsforsøg.\n“Bettina, det er ikke alle, der begår pædofile overgreb, der er klinisk pædofile. Nogle interesserer sig seksuelt kun for børn under pubertetsalderen, men for andre er det kun én ud af flere måder, seksualiteten manifesterer sig –”\n“Camilla, vær sød og spar mig foredraget,” afbrød Bettina med en hånd i vejret som stoptegn. “Du har holdt det før. Jeg er slet ikke uenig. Men lad os se på fakta.” Hun holdt sin ene hånd op med spredte fingre og tog fat i tommeltotten med den anden hånd. “For det første er han knap tres år og har gjort det længe.\nFor det andet har han ødelagt Pernilles liv. For det tredje har han drevet sin kone og søn til selvmord på grund af sine perverse drifter. For det fjerde har han helt sikkert gennem årene produceret i tonsvis af syg porno, som han har delt med mange andre derude.” Hun tog hånden ned og så rundt om bordet. “Billeder og videoer, som er med til at nære syge lyster hos andre syge stoddere, der bliver inspirerede til at gøre det samme mod andre børn.” Hun slog ud med hænderne. “Det er helt konkret, og jeg er sådan set ligeglad med, om han er født med kortslutning i hjernen eller ej. Han har vidst, at det var forkert. Han har gjort det. Skaden er sket. Forbrydelsen er begået.”\nMalene havde fanget dilemmaet. Det var sådan set skåret ud i pap. Hun rynkede brynene og spurgte åbent: “Hvad vil det sige at ‘nakke ham’? Altså ligesom i ‘likvidere’? Eller ‘bare’ ødelægge hans liv?”\n“Fortjener han at leve?” spurgte Bettina og trak spørgende på skuldrene. “Han har tre liv på samvittigheden. Hvilken ret har han til at leve videre?”\n“Det kan du have ret i,” sagde Malene. “Men det er et stort skridt at tage livet af et andet menneske.” Så tilføjede hun: “Især, hvis det bliver opdaget.”\nHun smagte på sætningen og overvejede et øjeblik, hvad der ville ske, hvis nogen bare hørte, hvad de sad og snakkede om. Kunne de være helt sikre på, at dette ikke blev optaget? Så huskede hun den guidede tur med Michael, der forklarede om sikkerheden i Basen og skubbede tanken væk.\n“Har I gjort det?” spurgte Malene i stedet. “Eksekveret en dødsstraf?”\n“Nej,” sagde Connie og viftede afværgende med hænderne. “Vi bruger ikke fysisk vold og slet ikke dødsstraf. Vi straffer på andre måder. Hvis vi ikke kan få dem i fængsel, som John, så kan vi, som du siger, ødelægge deres liv på andre måder.” Hun begyndte at trippe frem og tilbage på gulvet igen, mens hun fortsatte. “Pernilles far har en forretning, en social position og penge. Vi kan fjerne det hele. Selv om vi ikke kan få ham i fængsel, kan vi få ham til at overveje, om det er værd at leve videre. Det er ikke alle, der finder, at svaret er et ja. Men det er deres beslutning.”\n“Det er også min foretrukne måde at slå ihjel på,” sagde Malene, mens hun tænkte på ITS-direktøren. “Lad dem gøre arbejdet selv.”\nConnie følte lettelse og kastede et hurtigt blik på Bettina. Hun så ikke tilfreds ud, men sagde heller ikke noget. Glimrende. Det gik, som Connie havde håbet. Malene bakkede åbent op om raffineret hævn. Det var DBBFs modus operandi.\n“Det er den bedste måde,” sagde Connie. “Vi bliver sårbare, hvis vi gør os til dommere over liv og død.”\n“Jeg er enig,” sagde Malene. “I gør jo en fantastisk indsats her, og det ville være forfærdeligt, hvis det hele gik i vasken, fordi vi går over grænser, man ikke kan overskride.”\nConnie noterede tilfreds, at Malene sagde ‘vi’. Hun var tydeligvis helt med på holdet.\n“Hvor efterlader det Operation Guernica, som vi har vedtaget?” spurgte Bettina. Der var lettere irritation i hendes stemme.\n“Jeg har set på sagen,” sagde Connie og tog en dyb indånding. Så kom den også på bordet. Ikke fordi det var belejligt. Bettina ville sikkert eksplodere, men det kunne åbenbart ikke være anderledes. “Faktum er, at –”\n“Jeg har noget på den sag,” afbrød Michael hende. Connie så overrasket på ham.\n“Ja, undskyld, men jeg glemte det helt på grund af Paradise,” sagde Michael og bladrede i sin notesblok. Så fandt han, hvad han ledte efter. “Ja, det er noget kringlet noget, men vi har spurgt lidt diskret, om der er nogen, der ved noget om russiske pædofiliringe eller menneskehandlere, og så fik jeg fat i ham her misbrugskonsulenten – “\n“Misbrugskonsulenten?” afbrød Bettina med vantro stemme.\nMichael skiftede stilling i stolen. “Lad mig nu lige tale færdigt. Han har ikke altid været misbrugskonsulent. Han er faktisk lige blevet det og arbejder med udsatte unge ovre i Jylland, men før det var han involveret i narkohandel nede på Lolland og samarbejdede med rockerne.”\n“Det bliver mere og mere fantastisk,” sagde Bettina og så påtaget spændt ud på, hvad der nu ville komme.\nMichael lod sig ikke anfægte. “Rockerne hader russerne. De breder sig og går ind på deres territorier, som banderne har delt mellem sig. Det er russerne ligeglade med. De går efter det hele. Åbenbart har de oprettet en eller anden form for base nede i Lolland, tæt på grænsen. Under alle omstændigheder, havde han via sine indvandrervenner kendskab til et arabisk netværk, som konkurrerer med russerne.”\n“Er der en pointe med alt dette?” spurgte Bettina.\n“Ja,” sagde Michael roligt, “den kommer nu. Araberne hader også russerne. Så der er en besynderlig alliance dér. Hvis det ikke går ud over arabernes egne interesser, er de villige til at hjælpe med oplysninger om russerne. Helt konkret havde han et navn på én, der ville kunne hjælpe. Khaled. Han kender lidt til Danmark, fordi han har boet her, men for tiden opholder han sig i Dubai. Det blev åbenbart for hedt på de her kanter.”\n“Fantastisk,” sagde Connie og forsøgte at skjule sin irritation. Så meget for at lægge den operation ned. “Har vi kontaktoplysninger på ham?”\n“Øh – det er hanken,” sagde Michael. “Jeg fik at vide, hvor han holder til i Dubai, men hvis vi skal tale med ham, så bliver det ansigt til ansigt.”\n“Kender vi nogen i Dubai, der kunne tage et møde?” spurgte Connie. Ingen sagde noget. De havde ganske vist et efterhånden veludbygget netværk, men det var overvejende dansk. Hvad Connie selvfølgelig udmærket var klar over. “Så er det svært,” sagde hun med tung stemme og forsøgte at skjule sin tilfredshed. “Hvis vi skulle sende nogen, er det nødt til at være en mand, og han skal som minimum tale flydende engelsk og kunne begå sig hjemmevant i en fremmed kultur, og lige umiddelbart har vi ingen, der matcher –”\n“Jeg har måske en idé,” afbrød Malene.\nConnie holdt overrasket inde og så spørgende på hende.\nMalene var pludselig kommet i tanker om, at Mathias blandt sine lange tirader om alle de steder i verden, han havde besøgt, havde talt varmt om Dubai. Hun havde kun lyttet halvt efter og var mest overrasket over, at et muslimsk land, hvor man undertrykker kvinder og synes, kamelvæddeløb er herresjovt, kunne have noget interessant at byde på.\n“Jeg kender faktisk én, der måske ville kunne gøre det dér.” Det ville ikke være svært for Mathias at arrangere en reportagerejse til Dubai. Som hun huskede det, satsede de vildt og voldsomt på at blive et førende globalt vækstcenter eller sådan noget. “Må jeg undersøge det nærmere?”\n“Du skal være velkommen,” sagde Connie. “Vi skal bare være helt på det rene med, at dette her er noget af et vildt skud.”\n“Herligt,” sagde Michael til Malene. “Hvem er han?”\n“Bare én, jeg kender,” sagde Malene afværgende. “Det er lige meget nu. Han ved – selvfølgelig – ikke, at jeg er involveret her, men jeg tror, at jeg kan få ham til at hjælpe mig alligevel. Og så må vi se.”\nSå klikkede en anden idé på plads i hendes hoved. Hun lænede sig mod Michael. “Det dér med rockerne er for resten ikke så skævt tænkt. Mine brødre har været supportere til en af banderne. Man kan synes, hvad man vil om dem, men de har et ret stærkt indbyrdes kodeks, ligesom en familie, og hvis der er én ting, man ikke kan i rockernes verden, så er det at forgribe sig på børn.” Hun så omkring bordet med et skævt smil. “Hvilket i øvrigt gør livet ekstra surt for pædofile, der havner i fængsel sammen med rockere.” Det udløste latter omkring bordet.\n“Faktisk har de oprettet en forening, som de kalder Motorbikers Against Child Abuse, hvor man forpligter sig til med alle midler at bekæmpe overgreb på børn.”\n“Fantastisk. Især det med ‘alle midler’”, sagde Bettina.\n“Ja, jeg ved ikke, hvad der ligger i det, og måske er det en smart måde at rekruttere nye medlemmer eller en måde at lave noget positiv PR, men under alle omstændigheder markerer de sig på det område. Det er en ting, alle rockere kan stå sammen om. Og så tænker jeg – hvorfor ikke lave en alliance med dem? De hader russerne, og de hader pædofile.”\nBettina så for sig en hærskare af bevæbnede rockere på motorcykler, der rullede ind i russernes hovedkvarter i Beograd og jævnede det hele med jorden. Connie så for sig en hærskare af bevæbnede rockere i Basen og en politirazzia, der jævnede det hele med jorden. Camilla så mest af alt forskrækket ud. Det blev Michael, der brød stilheden.\n“Det er fandeme den vildeste idé, jeg længe har hørt,” sagde han anerkendende, og så rundt på de andre. “De ondeste onde, som arbejder for os. Sygt og vildt, men en helt fantastisk tanke. Skal vi ikke undersøge det?” Han så på Connie.\nConnie rømmede sig. “Jeg er helt enig, det er en fantastisk visionær idé, men hvad har vi at tilbyde rockerne til gengæld? Og hvordan undgår vi, at de får noget på os, så vi pludselig arbejder for dem – eller havner midt i et eller andet bandeopgør?”\n“Vi har det samme at tilbyde dem som alle andre, der hjælper os,” sagde Malene. “Oplevelsen af at gøre noget meget vigtigt for et barns liv, som myndighederne åbenbart ikke kan finde ud af. De er også forældre.”\n“Hørt,” sagde Bettina. “Hvor skørt det end lyder, så skal vi da undersøge det. Vedtaget?” Hun begyndte at banke med knoerne i bordet. De andre stemte i én for én i. Også Connie, om end med et noget forpint udtryk i ansigtet.\nHun kunne føle, at knuden i maven var tilbage.\n“Facebook er ret fantastisk,” sagde Malene.\nDe lå i sengen på et hotelværelse i Sønderborg. Mathias havde et foredrag i byen, og Malene havde fået arrangeret et kundebesøg. De havde bestilt maden som roomservice: et par tournedoser og en flaske Amarone.\nHun havde taget en film med, som hun syntes de skulle se i pauserne mellem deres elskov. Kunsten at græde i kor. Den handlede om en familie i en lille by et sted i provinsen. Børnene var blevet opdraget til at trøste deres depressive far ved at lade ham knalde dem – eller sutte den af på ham – hvordan det foregik, blev aldrig rigtig klart, for der var som regel en sofaryg eller dør i vejen. Da søsteren i løbet af historien fik nok, trådte lillebror tappert til i stedet.\nMalene havde sagt, at der ikke var noget usædvanligt i det. Det var kulturen mange steder i ‘Underdanmark’, som hun kaldte det. I Nakskov, hvor hun var vokset op, foregik den slags i mange hjem. Mathias havde løftet øjenbrynene. Det kunne da ikke være rigtigt. Der fandtes altid vanvittige mennesker, men det kunne da næppe være normen.\nSå havde hun fortalt, at hendes stedfar havde misbrugt hende. Endda mens hendes mor så på. At hendes mor havde sagt til stedfaren, at han skulle passe på, så det ikke kunne ses. Som om Malene var en genstand, man brugte. Ikke et menneske. Mathias havde lyttet uden at sige noget, uden at spørge, og bare holdt om hende, mens han lod hende fortælle så meget, hun havde lyst til at fortælle. Bagefter havde de set resten af filmen. Nu var der kun rulleteksterne tilbage på skærmen.\n“En, der hedder Connie, kontaktede mig og ville være ven med mig på Facebook,” sagde Malene lavmælt. “Hun har været på det samme børnehjem som jeg. Vi skrev lidt sammen, og så viste det sig, at hun kendte mine brødre. Hun kunne også huske de pædagoger, der arbejdede på børnehjemmet. Der var især én, som jeg kan huske at mine brødre var glade for. Steffan. Så jeg spurgte, om hun kunne huske ham, for ham var de glade for. Han tog dem på udflugter og spillede guitar med dem og var meget sammen med dem. Så skrev hun tilbage, at hun skam sagtens kunne huske Steffan. Men ikke for det gode, og det troede hun heller ikke på at mine brødre gjorde.”\n“Hvad var der da med Steffan?”\n“Han ville knalde hende. Husk på, at hun var tolv år og fjernet fra hjemmet, fordi forældrene var gået til i druk. Hun var alene og ulykkelig. Han gav hende særbehandling, men tog sig altså betalt ved at komme ind og tage hende på brysterne og andre steder.”\nMathias så forfærdet ud. “En af de voksne blandt personalet?\nFy for fanden. Hvorfor anmeldte hun ham ikke?”\nMalene så overbærende på Mathias. “Måske havde hun ikke lyst.” Hun sukkede. “Hør engang, det kan være svært at forstå, men når du som tolvårig bliver fjernet fra dine forældre og dit hjem og bliver flyttet til en ny skole, hvor alle ved, at du er børnehjemsbarnet, så er du noget af det mest ensomme i denne verden. Et barn har brug for kærlighed og tryghed og at mærke, at der er nogen, der holder af det. Hvis man kan få lidt kærlighed ved at lade en voksen gøre noget ved én, så kan det være bedre end ingenting.”\nMathias skar ansigt. “Det skal da for pokker ikke være nødvendigt. Er der ikke professionelle mennesker ansat til at tage sig af netop den slags traumatiserede børn?”\n“Jo. Men hvem siger, at de gør deres job ordentligt? Hvem tjekker dem? Der kommer ingen og spørger børnene, hvordan de har det. Jeg blev aldrig spurgt. Og selv hvis der kom nogen, hvad tror du så børnene ville sige? De ved jo udmærket godt, at det er de samme voksne, der er tilbage på børnehjemmet, når tilsynet går hjem efter at have drukket kaffe med personalet. Det er børn, der er vant til, at voksne svigter, at man ikke kan stole på dem. Det er jo, fordi der er voksne, der svigter, at de i det hele taget er der. Og hvad tror du lige der sker med de børn, der har klaget eller stukket pædagogerne på stedet?”\nMathias rystede langsomt på hovedet. “Det er jo sygt, for fanden.”\n“Er det?” spurgte Malene. “Det var ikke Steffan, der endte med at knalde Connie. Det var Tom. En af drengene på børnehjemmet. Ham husker jeg fint. En rå, aggressiv type. Han kom ind på hendes værelse og voldtog hende. Sådan mistede Connie sin mødom.”\n“For helvede da,” sagde Mathias.\n“Det bliver værre. Det viser sig, at Connie ved, at Steffan knaldede mine brødre. Måske alle tre. Men helt sikkert Ronny. Han var den yngste, ikke engang ti år. Og den kønneste. Så det gik værst ud over ham.”\n“Knaldede – hvad mener du helt præcist med at ‘knalde’ en tiårig dreng?”\n“Sådan en størrelse har et stramt numsehul og en sprød lille mund. Det er, hvad jeg mener.”\n“Nu må du simpelthen holde op,” sagde Mathias med afsky i stemmen.\nMalene satte sig op i sengen. “Der skete noget med Ronny på det børnehjem. Det har jeg altid vidst. Nu ved jeg hvad.” Hun rynkede brynene. “Det var også meget mærkeligt. Jeg kan huske Steffan, og hvor glade mine brødre var for ham. Det var Steffan her og Steffan dér og altid Steffan, når vi mødtes. Men pludselig holdt de helt op med at tale om ham. Jeg kan huske, at jeg engang spurgte dem, hvor Steffan var blevet af. Han var ikke blevet af, sagde de, han var der stadig. Men de talte ikke om ham mere. Nu forstår jeg bedre hvorfor.”\n“Hvorfor fortæller Connie dig alt dette her?”\nMalene trak på skuldrene og krøb ned under dynen igen. “Måske af flere grunde. Jeg tror, at alle børn, der er blevet misbrugt, når til et punkt i livet, hvor de har brug for at stoppe op og tale og bearbejde alt det lort, de har været igennem. Fordi de opdager, at de ikke kan flygte fra fortiden ved at løbe alt, hvad remmer og tøj kan holde. Sådan som jeg har gjort. Connie er samme type. Hun har knoklet og har gjort karriere og etableret familie og engagerer sig i alt mellem himmel og jord og gjort det alt sammen med 120 kilometer i timen. Men lige meget hvor meget hun præsterer, og hvor mange 12-taller man får, så bliver det aldrig godt indeni. Man vil altid være den lille pige, der blev misbrugt, der føler sig forkert og beskidt, fordi man blev brugt, og billig, fordi man fandt sig i det, fordi man måske ligefrem fandt en slags nydelse i det, fordi man måske opfordrede til det, fordi der ikke var andre måder at få ømhed og kærlighed på. Det er forbundet med en dyb skam, en følelse af at være medskyldig, at være forkert og syg i hovedet, forkvaklet, et misfoster. Og du kan ikke vaske det af. Du bliver bare nødt til at se dig selv i spejlet og acceptere, at du er grim, du er syg i hovedet, og at du aldrig bliver anderledes, aldrig bliver normal, som de andre. Men du bliver også nødt til at forstå, at det ikke er din skyld, at det var, fordi der var voksne mennesker, der manipulerede dig på et tidspunkt, hvor det er let at manipulere et menneske. Ellers går du i stykker.”\nMathias var klar over, at Malene ikke længere kun talte om Connie. Hun talte også om sig selv. Hun ville vise ham filmen og fortælle ham om Connie for at få ham til at forstå. Og det var ved at lykkes. Hvad Malene talte om, og hvad ‘Kunsten at græde i kor’ repræsenterede, lå uendelig fjernt fra de ‘livskriser’, som Mathias var vokset op med, og som de film, han havde set som ung, pladdernaive ting som ‘Se min smukke navle’, ‘Rend mig i traditionerne’ og ‘Mig og Charlie’ beskrev. Film, der skildrede middelklassebørnenes opgør med deres forældre og søgen efter egen identitet. De virkede komiske i forhold til den virkelighed, som Malene var vokset op i.\nSom om hun havde læst hans tanker, sagde hun:\n“Jeg læste et stort interview om en feteret filminstruktør. Han jamrede sig over en barsk opvækst, fordi hans far, der var læge, havde andre planer for ham, end han selv havde. Så han måtte kæmpe sig til at få den uddannelse, han selv ville have, som fotograf. Han forsonede sig aldrig med sin far. Hvad fanden er det for noget patetisk pladder? Hvordan kan det optage avislæsere? Manden havde hele verden serveret for sig, men går rundt med en weltschmertz som det stakkels misforståede geni. Jeg kunne brække mig over hans slags. De aner intet om, hvad smerte handler om. Forkælede forstadsbørn. Jeg har intet tilovers for dem.”\nMalene tog en stor slurk vin. Mathias valgte at lytte i stilhed.\nHun havde mere på hjerte.\n“Nå, men Connie har samlet tidligere misbrugte børn som en slags forening eller selvhjælpsgruppe. Det tror jeg er en god idé. Jeg tror, mange af os går rundt meget alene med de her ting og forsøger at behandle os selv på forskellig vis. Måske er det bedre at gøre det i fællesskab. Og så måske at konfrontere misbrugerne.”\n“Altså konfrontere Steffan?”\n“For eksempel. Mig bekendt har han aldrig stået til regnskab for, hvad han har gjort.”\n“Lyder som en god idé,” sagde Mathias. “Men hvis jeg har forstået det rigtigt, var Steffan aktiv på børnehjemmet i Nakskov i – hvad, mindst seks eller syv år? Hvad jeg ikke begriber er, hvordan han kunne få lov til at blive ved. Hvor mange børn har han ikke misbrugt? Hvordan kan det være, at en sådan type i det hele taget får job sådan et sted?”\n“Jeg tror, at typer som Steffan søger mod steder, hvor der er mange udsatte børn,” sagde Malene. “Børnehjem, børnehaver, skoler, ungdomsklubber – hvor der er mange børn og unge samlet, og gerne forsømte børn, der hungrer efter opmærksomhed og kærlighed. Og jeg tror, de er gode til at komme ind på livet af børnene ved at være søde og forstående og venlige og kærlige – alt det, sårbare børn tørster efter. Men jeg kan godt forstå, at du spørger. Jeg har selv spekuleret på, hvorfor den slags får lov til at blive ved med at ske, når der nu er så mange på børnehjem, der har oplevet det.”\n“Hvad har du selv gjort?”\nMalenes blik blev mørkt. “Hvad mener du?”\nMathias fornemmede, at han pludselig var i minefyldt område. Han havde for længst fundet ud af, at Malene ikke brød sig om noget, der lugtede af kritik, hvad enten det handlede om en undladelsessynd eller en bevidst handling. “Jeg mener bare, du har ikke anklaget dem, der misbrugte dig, for hvad de gjorde. Hvis ingen af jer gør noget, hvordan skulle det så stoppe?” sagde Mathias.\n“Hvordan skulle jeg bevise det? Er det ikke nok, at jeg har oplevet det?” Malenes stemme var stram.\nMathias ønskede for alt i verden, at han ikke havde spurgt. “Da Ronny døde, henlagde de hans sag og stemplede den som selvmord. Ronny havde et langt synderegister. Hvor meget krudt tror du at politiet ville spilde på at undersøge hans død? Det var aldrig sket, hvis han havde boet i Hellerup og var salgsdirektør.”\n“Alle har da ret til samme behandling,” sagde Mathias.\nMalene så på ham med øjne, der var blottet for både varme og ømhed. Mørket tætnede, uden at Mathias helt forstod hvorfor.\n“Du er så naiv, Mathias,” sagde hun med hård stemme.\n“Du tror, at du forstår så meget, og at hele verden fungerer efter dine middelklasseværdier. Du har styr på, hvilken vingård vinen kommer fra og hvordan vejret var, da druerne modnedes, men du fatter intet af, hvad det vil sige at vokse op i fucking Nakskov. Det var det, jeg forsøgte at dele med dig, men det mislykkedes åbenbart.”\nMathias åbnede munden for at forsvare sig. Han kendte udmærket til at vokse op med smerte og skam over at være til, men indså, at det bare ville lyde som en konkurrence om, hvem der havde det værst, og føre samtalen længere ned ad et forkert spor.\n“Sandt nok,” sagde han i stedet. “Jeg ved ikke meget om det, men jeg vil gerne lære, og jeg er blevet klogere i dag.” Så forsøgte han at skifte fokus. “Ved du, hvad Steffan laver i dag?” “Ja,” sagde Malene. Hendes stemme var blidere. Hun så på Mathias.\n“Han er forstander på et stort børnehjem i Jylland.”\nMathias løftede øjenbrynene og var et øjeblik stille, mens han tænkte konsekvenserne af den oplysning igennem. Han holdt fast i Malenes blik. “Hævn?” spurgte han så.\nMalene smilede til ham. Varmen var tilbage i hendes øjne. “Måske kan du hjælpe. Men jeg har faktisk brug for dig til noget andet også,” sagde hun og tænkte på Dubai.\n“Først vil jeg have hjælp til det her,” sagde hun med et smil og løftede dynen, så han kunne se hendes let spredte ben.\n“Altid klar til at hjælpe en dame i nød,” sagde Mathias, glædeligt overrasket og lettet, og så indtog han hende.\n26. juli 2003 – St. Raphaël (Bogens parallelhistorie, som folder sig ud mellem kapitlerne)\nEfter at Tina var gået og Ronny opdagede, at han rent faktisk kunne få benene til at lystre, begyndte han at gå ned mod sit værelse i arbejderhytterne. Kort efter slog han over i småløb, indtil han var fremme. Han løb ind på sit værelse, fandt sin hash-mobil frem, sendte et abort-signal, pillede sim-kortet ud og trådte på mobilen, så den knasede. Så samlede han hastigt de vigtigste ting sammen og smed dem i en skuldertaske, krængede uniformen af og trak i et par cowboybukser og T-shirt.\nSå løb han ud.\nDer var heldigvis ingen i sigte. Alle var på job. Han tog den specialbyggede bagagebeholder til Vespaen og gik bag om nogle store buske lidt væk og løftede et dæksel til en gammel brønd. Han tog fat i et reb, der var bundet til en krog i væggen, og fik hevet flere pakker hash op. Dem lagde han i bagagebeholderen, slæbte dem hen til Vespaen og fik hægtet dem på. Så tog han sin skuldertaske og sparkede gang i scooteren.\nRonny kørte ind til byen via stier og småveje, der snoede sig tværs gennem det bakkede landskab mellem pinjetræer og oliventræer. Han nåede frem til byens yderste huse og de smalle baggyder og var ved at brage ind i en lille lastbil, da han kom skarpt rundt om et hjørne. Sidespejlet smadredes.\nRonny var ligeglad.\nHan zigzaggede videre gennem gaderne op til det gamle Fréjus, hvor han havde lejet en lille lejlighed. Han parkerede Vespaen i gårdspladsen, hvor en vældig bougainvillea dækkede den ene væg. Ronny tog bagagebeholderen og gik op ad en smal trappe til tredje sal og låste sig ind i lejligheden. Indenfor låste han døren efter sig. Låste døre var godt.\nHan var forpustet. Hjertet hamrede løs i hans brystkasse.\nRonny åbnede balkondøren. Der var en udsigt over røde tegltage og havet i det fjerne. Han fandt noget hash frem, som han havde tapet under sofabordet, og rullede en stor joint, tændte den og tog et sultent, langt hiv. Han kunne føle virkningen næsten med det samme. Der kom en ro rullende, som en sløv tidevandsbølge, og verden blev tryggere, venligere. Han rejste sig og gik hen til køleskabet, tog en literflaske øl ud, skruede låget af og drak. Det gjorde godt. Han var tørstig.\nSå satte han sig igen, på en stol ved balkonen. Pis. Han var ikke et øjeblik i tvivl om, at hans dækjob var røget, og formentlig var politiet allerede alarmeret. Kunne Tina huske hans rigtige efternavn? Formentlig. Andersen. Hvor svært var det at huske? Så snart gendarmerne kontaktede det danske politi, ville de takket være navnet få en journal, der fik den store alarm til at gå. Han havde trods alt været rodet ind i det ene og det andet. Det var om at gøre sig usynlig. Falsk pas. Det kunne hans lokale kontakt sikkert klare.\nRonny havde ingen idé om hvad kontakten hed. Den fysiske udlevering af hashen foregik ved, at der var en gammel dør i muren på bagsiden af en nedslidt bygning i udkanten af byen, hvor han bankede på efter en bestemt kode. Det åbnede ikke døren. Det var først, når han bankede på anden gang med en ny kode, at døren gik op og en fåmælt franskmand stak et mistænksomt ansigt frem, og efter at have sikret sig, at det var Ronny, åbnede han døren lige akkurat nok til, at Ronny kunne klemme sig ind i det dunkle lagerrum, der lugtede jordslået.\nMen fuck alt det nu. Lige nu havde han bare brug for en time out.\nTømme hovedet. Prøve at få greb om, hvad der lige var sket. Katrine. For satan og helvede da også. Hvordan skulle han have vidst det? Hvorfor fanden havde den kælling til Tina holdt det hemmeligt for ham, at han var far? Tilmed far til sådan et skår af et pigebarn. Det var da helt urimeligt, at hun havde holdt det for sig selv. Når man ikke ved, hvem ens børn er, så kan sådan noget jo ske. Møgkælling.\nHvad var det – femten år siden, han havde knaldet Tina? Hun havde været en af de mere pikante affærer. Ronny var kommet i arbejde hos en frelst økologisk sen-hippie på en gård på Lolland. Jørgen, hed manden. Han var fanatisk modstander af kapitalisme, industri, USA og alt andet, der repræsenterede et eller andet moderne. I virkeligheden var han nok en kommunist, der ikke turde forfølge sine idealer og flytte dertil, hvor socialismen blev praktiseret i sin yderste konsekvens. Dem havde der været mange af engang. Så han kørte sin egen hjemmedyrkede religion og legede guerillakrig med de omkringliggende landmænd, der brugte hæslige ting som gødning og maskiner til at dyrke jorden.\nDe var omkring ti unge, der arbejdede for ham – mange af dem som\nRonny – børnehjemsunger, som systemet sked på, og som var blevet anvist arbejde hos Jørgen for stort set ingen løn. Sen-hippien havde en fin forretningsmodel dér. I stedet for at investere i moderne maskineri og gødning fik han kommunen til at give ham “straffefanger”, der kunne gå og knokle på markerne. Så det med at være kapitalistisk udbytter var han selv helt ferm til at spille, selv om manden helt sikkert så en ganske anden virkelighed.\nMen helt åndssvagt var det nu ikke. Jørgen dyrkede også flittigt hamp og røg sig skæv hver aften, og han var ikke nærig over for andre. Så de unge mænd havde en fest hver aften på hjemmedyrket hamp og hjemmebrygget vin. Det var trods alt noget bedre end at være på institution og blive knaldet i røven af personalet.\nOg så var der Tina. Søde Tina, Jørgens datter, der flagrede rundt og legede med sine kaffekopper og tekander i legehuset og poppede lidt ud både foran og bagved på den nydeligste måde, selv om hun kun var – hvad, tretten? Ronny kunne lide hende. Og han kunne mærke, at hun kunne lide ham. Så en dag i stalden kom de til at lege lidt, og den leg blev til lidt mere. Han kunne huske, at hun duftede af sommer og hø og sæbe. Han kunne også huske, hvor fantastisk det var, da han første gang trængte ind i hende og hun klynkede af smerte og lyst, mens han langsomt og nænsomt tog hendes mødom.\nSiden havde han knaldet hende flere gange. Ligesom Katrine var Tina blevet bidt af, hvad han havde til hende, og opsøgte ham for at få mere. Det var ved at gå galt nogle gange. De andre kunne godt se, hvad han havde gang i, og jokede om hende som hans Lolita-dukke. Det gjorde ham både irriteret og selvtilfreds. Hvem var det lige, der knaldede gårdejerens datter, dem eller ham?\nEn dag var Jørgen kommet hen og havde hentet ham fra kartoffelmarken. De var gået op til huset, og så bad Jørgen ham om at pakke sine ting og tage af sted. Han skulle ikke bruge Ronny mere, han skulle bare stille hos kommunen næste dag, Jørgen havde varslet dem. Mere sagde han ikke. Og Ronny spurgte ikke. Han fornemmede klart, hvad det handlede om. Og havde tænkt, at manden både var latterlig og dobbeltmoralsk, hvis han ikke kunne leve op til sit shit om flowerpower og fri sex, og en sølle nar, hvis han ikke kunne finde ud af at stå op for sin datter. Selv ville Ronny da have tævet livet ud af enhver idiot, der havde gjort mod hans datter, hvad Ronny havde gjort mod Jørgens.\nSom det var, pakkede han bare sine ting og gik ned til busstoppestedet. Han kunne ikke få øje på Tina og trak på skuldrene. Næste dag fik han anvist arbejde på en fiskefabrik i Hirtshals, i den anden ende af Danmark. Efter det havde han aldrig skænket Tina en tanke. Indtil nu.\nRonny tømte resten af øllen og greb efter en halvtom flaske Jack Daniels oven på køleskabet. Han havde brug for et seriøst trip væk, og en gang whiskey-rus var et godt skridt på vejen. Han tænkte igen på Katrine. O.k., det var så ikke i orden at tænke på hende sådan, men det kunne han ikke gøre ved. Gjort var gjort. Hun var et fantastisk pigebarn. Og hun havde klart brug for en far, der var mere mand end den selvoptagede idiot, der fes rundt og spillede vigtig, men som i virkeligheden slet ikke interesserede sig for hende. Han havde travlt med sit eget vigtige liv, og så var hun jo i øvrigt slet ikke hans barn, så det var klart, at han var pisseligeglad. Sådan et svin.\nRonny satte flasken til munden og drak til. Fuck, det gjorde godt. Så rullede han en ny joint, med langsomme bevægelser. Han var rolig nu. Der var styr på det. Kællingen havde lavet lort i den. Hun havde ikke fortalt ham om datteren, hun havde skaffet hans datter en lortestedfar, og så gik hun rundt forklædt, så Ronny ikke kunne genkende hende. Idiot.\nHan skulle fandeme nok vise dem, hvordan man er far. Og Katrine skulle møde sin halvsøster i Danmark, Nanette, som Ronny havde fået med Julie. Hvor var egentlig Julie Nanette nu? Han forsøgte at huske det, men kunne ikke rigtig komme i tanker om det. Hende Julie holdt sgu’ da nok også tøsen fra ham. Hvad fanden er der med de kællinger? Jimmy havde ret, de skal da bare have et par på snotten, så de fatter, hvem der bestemmer. Det havde han nu aldrig været så god til. Slet ikke som Jimmy. Næ, Ronny, det var ham, der snakkede trusserne af dem, Jimmy, det var ham, der gav dem én med køllen og slæbte dem til grotten.\nNå, hvad fanden.\nHvad var det, han lige havde tænkt på? Nå, det var smuttet. Lige meget.\nSå opdagede han, at Jack Daniels-flasken var tom. Og joint nummer to var ved at brænde ned. Skiftedag. Men han rejste sig ikke med det samme. Han kunne høre børn råbe nede i gaden, en kvinde skælde ud, en scooter hyle forbi, en hund gø. Det var godt, det var trygt. Solen havde flyttet sig, så den ikke skinnede direkte ind i lejligheden mere. En let brise fandt vej ind gennem de åbne altandøre, fik gardinerne til at danse og strøg ham over kinderne med et løfte om en kølig nat under 20 grader.\nJep, det kunne blive en god nat.\nCome on Barbie, let’s go party, yeah, yeah, yeah.\nFuck det hele.\nEmneord: Bundfald, Mikael Lindholm, Lisbeth Zornig Andersen, Boganmeldelse\nZornig sigtet for menneskesmugling\nLisbeth Zornig Andersen er i dag blevet afhørt og sigtet af politiet for menneskesmugling.\nLisbeth Zornig var mødeleder til et ganske særligt borgermøde\nUdvalget for Børn og Familier mødtes med en gruppe borgere med særlige sociale udfordringer for at få deres kommentarer til kommunens nye strategi på området.\nManu Sareen sætter gang i analyse af Socialministeriets puljer\nSocialminister Manu Sareen har besluttet at iværksætte en analyse af ministeriets samlede puljeadministration. Analysen skal afdække, om der er grund til at ændre på den måde, som ministeriet har organiseret arbejdet med puljetildelinger på.


Lystfiskerbroer i Randers - Fisk & Fri\nLystfiskerbroer i Randers\njun 15, 2011 | Nyheder\nDe fire nye lystfiskerbroer vil lette adgangen til fiskeriet i Gudenåen og Randers Fjord.15.6.2011 – FISKERIET i Gudenåen og Randers Fjord ved Randers bliver fremover mere lettilgængeligt med fire nye lystfiskerbroer. VisitRanders har netop indviet den første af de fire nye lystfiskerbroer.\nSamtidig er der udgivet et nyt lystfiskerkort for Gudenåen og Randers Fjord, hvor man kan se de nye broers placering ved Gudenåen. Læs mere på www.visitranders.com/lystfiskeri.\nUdgivelsen af lystfiskerkortet og opførelsen af de 4 lystfiskerbroer er støttet af LAG Randers og Randers Kommune.


Vi fortsætter samarbejdet – nu bare hjemmefra! – paavejtilarbejde\nVi fortsætter samarbejdet – nu bare hjemmefra!\nStore dele af Danmark er i øjeblikket sendt hjem for at arbejde, studere og gå i skole pga. udbredelsen af Covid-19. Projektet På Vej Til Arbejde er ingen undtagelse, men selvom vi ressourcekonsulenter nu har fået hjemmekontorer, og vores skønne projektdeltagere er blevet bedt om at blive hjemme, er vi langt fra gået i stå. Vi forsætter med individuelle samtaler, netværksmøder og opstartsmøder – nu bare via telefon og skype. Det er vores indtryk, at det fungerer udmærket at afholde de individuelle samtaler over telefonen, men selvfølgelig ser vi frem til at kunne mødes igen fysisk.\nEnkelte har valgt at fortsætte deres praktik, hvis det er forsvarligt i forhold til de udmeldte restriktioner.\nI dag var det meningen, at det næste gruppeforløb skulle begynde, men det er vi blevet nødt til at udskyde på ubestemt tid. Holdet ER fyldt op, og vi begynder lige så snart, at landet åbner mere op igen. Deltagerne på holdet vil få besked om ny opstartsdato i god tid.\nTiden hjemme kan være til refleksion, fordybelse og til at drømme. Drømme – store som små – om din fremtid og din hverdag. Drømme giver kraft og energi til at fortsætte med at sætte det ene ben foran det andet – også i tider, som kan være udfordrende og uforudsigelige. Tiden hjemme kan også bare være til at bage en kage, gå en ekstra tur i nærområdet eller ringe til den ven eller veninde, det er længe siden, at du har talt med. Det er helt op til dig.\nForåret ER på vej, og vi glæder os til, vi kan mødes igen.\nMange hilsner fra Nadia, Joane, Casper & Kirja\nBy Casper Tranberg Nørby-Jæger|2021-01-13T12:58:37+01:00januar 13th, 2021|Ikke kategoriseret|0 Kommentarer\n“RekrutteringNæstved er nu på Facebook”\nVelkommen til Kirja – projektets nye ressourcekonsulent!\nVi må mødes igen!!\nLivet går videre, trods nedlukket samfund


Babettes Gæstebud | Ho Strik\n½ brystvidde: 50-54-58cm\nHel længde: 50-55-60cm\nStrikkefasthed: 10cm = 26m\nVejledende pinde nr. 3 + 3,50mm\nMarianne skriver om modellen:\nFilmen BABETTES GÆSTEBUD fik en Oscar i 1987\nDen franske kvinde, Babette må flygte under et oprør i Paris, og vi møder hende som husholderske for to ældre kvinder i Vestjylland, Martine og Philippa. Deres far var præst og de holder nu sammen på en lille flok dybt religiøse mennesker som deres far i sin tid samlede. Man fornemmer at de begge har ofret den store kærlighed til fordel for Gud og et liv i afholdenhed. Men Babette har et lysere sind og en fortid som feteret køkkenchef på en restaurant i Paris og da hun vinder et stort beløb i lotteriet bruger hun alle pengene på et festmåltid for den lille missionske menighed. Den gode mad og den liflige vin får gløden frem i kinderne på den lille forsamling og nu mærker de at man godt kan nyde livet og samtidig være en god troende. Karen Blixen skrev den fine lille historie under pseudonymet Isak Dinesen i 1950. I bogen er landskabet de dybe fjorde i de norske fjelde.\nJeg tror Babette har medbragt en lun sweater fra Gurnsey øerne, som kan holde hende varm i det kolde nord. En gammel elsket sweater blev inspiration til denne Babette sweater, som er strikket i Merilin og Trio. De to garner kan strikkes sammen i mange fine farvekombinationer.\nOpskriften findes KUN på tryk og skal sendes med posten. *